8,7 metroko altueratik erori zen Zorroza enpresan hildako langilea, gutxieneko segurtasun neurririk gabe - Aiara - Aiaraldea.eus\nAitor Aspuru Saez 2020-02-27 15:20\nAsteartean bertaratu ziren Ertzaintza eta Osalan lantegira. / Aiaraldea.eus\nOsalanek hasierako txostena osatu du eta nabarmendu du 8,7 metroko erorketa izan zuela behargin senegaldarrak. Ez zuen arnesik eta eskuko eskailerarekin igo zen teilatura.\nAiaraldea hedabideak aukera izan du Osalanek astelehenean jazotako lan heriotza dela eta egindako hasierako txostena irakurtzeko eta zenbait datu argigarri jasota daudela ikusi du.\nHasteko, osasun erakundeak adierazi du 8,7 metroko altueratik jauzi zela Zorroza enpresan zendutako langilea. Segurtasun adituek Aiaraldea hedabideari azaldu diotenez, 2 metroko altuera igarota lan egin beharrez gero, arnesa erabili behar da, besteak beste.\nOrdea, langile senegaldarrarentzat zegoen bitartekoa eskuko eskailera bat izan zen. Antza, teilatu-hodiak aldatzea izan zen bere eta beste hiru beharginen eginkizuna.\nLan prebentzioan aditua eta LABeko kidea den Peli Ortiz de Zaratek ziurtatu du horrelako kasuetan araudiak ez duela baimentzen eskaileraren erabilera, plataforma igogailua baliatu behar baita.\nLeire Heredia ELA sindikatuko lan prebentzioko arduradunak, aldiz, aipatu du gutxieneko trebakuntza behar dela 2 metroko altuera gainditzen denean. Hildako langileak astebete bakarrik eman zuen Zorroza enpresan. Herediak gehitu du horrelako ardurak zehaztuta egon behar direla eta ezin zaizkiola edonori esleitu.\nElementu aldaketa teilatuan\nOsalanek beste datu deigarri bat jaso du bere txostenean. Izan ere, iradoki du teilatuan elementuak aldatu dituztela istripua gertatu zen tokian, ezbeharra gertatu eta gero.\n8,7 metroko altuera\nAiaraldea hedabidea asteartean Ertzaintzarekin harremanetan jarri zenean lan istripuaren berri izateko, poliziaren komunikazio zerbitzuak aipatu zuen 4 metroko erorketa izan zuela langileak.\nGaur berriro horri buruz galdetuta, Ertzaintzak argitu du 112 telefonora larrialdiaren berri emateko deitu zutenek ez zutela zehaztu zenbateko altueratik jauzi zen langilea. Gero, larrialdi zerbitzuek jaso zuten 4 metroko datua, behin lantegira bertaratuta.\nAzkenean, Osalanek zehaztu du 8,7 metroko altuerako erorketa izan zela benetan.\nTxabi Alvarado Bañares 2020 ots 27 Aiara Murga\nIstripuaren ordua, astelehen gauean ateratako zaborra, langileen lan baldintzak, udalak irekitako ingurugiro espedientea... zalantza eta galdera ug...


Berotegi-efektuko gasen pilaketak beste errekor bat gainditu du 2015ean: CO2 metaketa milioiko 400 parterena baino handiagoa da atmosferan. Meteorologiako Munduko Erakundeak adierazi duenez, Industria aurreko Aroan, milioiko 278 parterena zen CO2aren kontzentrazioa atmosferan, eta orain arte sekula ez zuen gainditu 400 parteren langa; etorkizunean, gainera, ez da hortik jaitsiko, belaunaldi askotan.\nErakundearen arabera, "El Niño" fenomenoak eragina izan du CO2 pilaketaren hazkundean. Izan ere, fenomeno horrek ekarritako beroaldiaren ondorioz, lehorte eta sute larriak gertatu dira hainbat eskualdetan, eta horrek gutxitu du CO2 kopurua xurgatzeko basoek duten berezko gaitasuna.\nDatuak ematez gain, ohar bat ere egin du Erakundeak: "CO2 isurketak geldiarazten ez baditugu, ezingo diogu aurre egin klima-aldaketari, eta ez dugu lortuko tenperaturen berotzea gehienez bi gradu bitartekoa izatea".


“Brocheta” askatzen dugu – Centro Martioda\n“Brocheta” askatzen dugu\nGuk ez dizkiegu izenik jartzen sartzen diren animaliei baina, askotan partikularrak jartzen dizkietena erabiltzen ditugu.\n“Brocheta” trikuarekin hau gertatu zen. Familia batek errepide batetik hartu zuen Segovian eta gurera ekarri. Animaliari ez zitzaion ezer gertatzen eta guk egin behar izan genuen gauza bakarra janaria ematea izan zen. Denetarik jaten zuela ziurtatu, eta pisu onean askatzen genuela.\nAskapena familiarekin egin genuen, asko poztu zirenak deitu genienean askapena egiteko.


kritiken hemeroteka » Kaosa eta mina\n« Iragana bizkarrean | Hirukotea baino askoz gehiago »\nKaosa eta mina Joannes Jauregi / Berria, 2018-10-14\nAurrera doa EIZIE Euskal Itzultzaile, Zuzentzaile eta Interpreteen Elkarteak sustaturiko Literatura Unibertsala bilduma, eta aurrera doa, orobat, bilduma horren lehen ehun aleak —zeinak ahaztuxe geratu diren 90eko hamarkadan— berreskuratu eta berrargitaratzeko egitasmoa: Urrezko Biblioteka bilduma. Bertan, harribitxi apartak berrargitaratu dituzte orain arte, hala nola William Faulkner, Virginia Woolf eta Jane Austen, eta etorri berri dena ere ez da makala: Marguerite Durasen Maitalea eleberria. Nobela laburra bezain trinkoa dugu, bukatzean irakurlea hatsik gabe uzten duten horietakoa, hain baitago bizitasunez karga-karga egina.\nFrantziako letren izen gailenetako bat dugu Duras, eta ez soilik 1984an Goncourt saria irabazi zuelako Maitalea nobela honekin berarekin, ezpada baita haren obraren ugariagatik ere. Gai batzuk etengabe errepikatzen dira haren obra osoan —”amodio ezin eta beharrezkoa, desio debekatu eta absolutu baten bila aritzea, irudiarekiko edo begiradarekiko obsesioa, oihuarekikoa edo isiltasunarekikoa”, Rosa de Diegok hitzaurrean dioen bezala—, eta, Maitalea-n, gai horiek bat egiten dute halako karga autobiografiko sarkor batekin. Izan ere, nobelari autobiografia dario, kronika hutsetik haragoko zera bat, ederki jokatzen duena idazle orok (edo fikzio orok) irakurleari proposatzen dion itun narratiboarekin. Honelaxe mintzo zaigu halako batean lehen pertsonako narratzailea: “Nire liburuetan, nire haurtzaroari buruzko kontakizunetan, oraintxe ez dakit zer ezkutatzen saiatu naizen, zertaz hitz egin dudan, esango nuke gure amarengana sentitzen genuen maitasunaz aritu naizela [...]“. Nobela egituratzen duen ahotsa pertsonaia narratzaile hutsetik harago dago.\nBaina Durasek beste hainbat joko literariotarako abilezia aparta ere erakusten digu nobela honetan. Kontakizun osoan lehen pertsona da nagusi, baina inongo konplexurik gabe egiten du jauzi beste pertsona narratiboetara ere, ia-ia kamera baten zoomarekin aldenduz eta gerturatuz bezala —ez da ahaztu behar Duras zinema zuzendari ere izan zela—. Horrekin batera, ederki asmatzen du begirada moldatzen, behar denean xehetasun edo gogoeta bakan batzuetan arreta jarriz eta, orobat, begirada orokorrago bat hartuz tarteka. Salto kronologikoak ere ugariak dira, eta kasik garrantzia galtzen du argumentuari berari segitzeak. Istorioa bera arindu egiten da, eta irakurleak ez du efektuen itsaso horretan murgiltzea beste aukerarik; ez da samurra, baina ezta alferrikakoa ere.\nHain justu, efektu horiek guztiek kaos sentsazio moduko bat ematen dute; kaos zirraragarri bat, inondik ere, eta igual baita neurtua ere, hemen deskribapen, hemen narrazio, hemen gogoeta, dena nolabaiteko min batean bildurik, bil-bil eginik Durasen douleur horretan. Min kaotikozko jario bat da nobela, etenik gabeko ahots min bat, hasiera-hasieratik bukaera-bukaeraraino.\nAzken oharra: nobela hau zaila bada irakurlearentzat, pentsatu ere ez dut nahi zer-nolakoa izan den —zen— itzultzailearentzat, zeinak Durasen ahotsa beretu behar izan duen —zuen—. Ederki beretu ere.


parte hartu « Ortuondo Irrati Librea\n2015-11-01 Barazki Bizidunak: Porrusalda #003\nPosted on 2015/11/01 Updated on 2015/10/29\nPorrusalda barri bat Barazki Bizidunen munduan! Gure ataltxo desberdinak nahastuta aurkezten dauzen tartea. Igandeak alaitzera datorrena eta zuoi ere hitza emateko intentzioaz sortu genuena.\nBai, gogoratu nahi dauen edonork irrati sekziñotxo bat egin dezakeela, gero guk Irola irratian jarriko duguna Barazki Bizidunak tartean. Hasi gara lehen proposamenak jasotzen: Historiako emakume ahaztuen errepasotxo bat, ipuin eta poemen inguruko tarte bat, internazionalismoa jorratu nahi dauen ataltxo bat…\nInizitu Musika Elkartekoek adibidez beren musika talde eta proiektuak zabaltzeko ataltxo bat egingo daurie gurekin datorren porrusaldetan. Hori dala ta, elkarrizketatxu bat antolatu dogu Inizitu Elkartea hobeto ezetu daizuen.\nGure aldetik, Retraka Saria, Seinale Askea eta Berben Orgia ekarri doguz saioa borobiltzeko. Nik uste polito geratu dala, baina hori zuok esan beharko. Gustatu zaizue?\nThis entry was posted in Barazki Bizidunak and tagged Asteko Retraka Saria,beldurra,Berben Orgia,elkarrizketa,Galdakao,GNU,Inizitu musika elkartea,lagrimas de sangre,musika,musika taldeak,Netanyahu,parte hartu,Seinale Askea,software askea.


| Gurutz Linazasoro: â€œEutanasia, energia nuklearra eta bizitza artifizialaren sorreran gizarte osoak du azken hitza, eta ez politikoek edo zientzialariek bakarrikâ€euskaljakintza\nBy benat.irastorza on 2011(e)ko uztailak 20 in elkarrizketak, gizartea, solasean\nMedikuntza, gainerako zientzien antzera, sekulako abiadan garatzen ari da. Orain dela lau hamarkada gutxi gorabehera transplantatu zen giza bihotz bat lehen aldiz; iaz, berriz, lau urteko ume bati bost organo ematea lortu zen, arrakasta handiz. Batek daki zer etorriko den etorkizunean!\nGurutz Linazasoro Gipuzkoako poliklinikako neurologoa da, gaitz neurodegeneratiboak aztertzea helburu duen INBIOMED institutuaren buru izateaz gainera. Inongo zalantzarik gabe esan genezake Gurutz bera medikuntzaren etorkizuna â€œeraikitzenâ€ ari den horietako bat dela. Elkarrizketa bat egitea proposatu zigutenean, gure gizartearen ongizateari hainbeste laguntzen dion norbait elkarrizketatzea zein interesgarria izango litzatekeen pentsatu nuen. Eta ez nengoen oker. Solasaldi bat izateko aukera eskatu eta ezbairik gabe ireki zigun bere bulegoko atea, abegikor.\nArratsalde on, Gurutz. Hasteko, eskerrak eman nahi nizkizuke tarte bat egin izanagatik. Zure baimenarekin, aurkezpen xume bat egiten saiatuko naiz… Parkinsonaren antzeko gaixotasun neurologikoetan espezializaturiko neurologoa, INBIOMED institutuko burua, EHUn lankidea eta Diario Vascoko zutabegilea… Honaino heltzeko bideak luzea eta neketsua behar du izan, inongo zalantzarik gabe. Baina has gaitezen hasieratik. Betidanik izan al duzu mediku izateko grina?Â Bai, hala da. Faktore ugarik dute nik mediku bilakatu nahi izanaren errua. Alde batetik, osaba medikua nuen. Eta bestetik, ni zu baino gazteago nintzela, medikuei buruzko hainbat telesail –Marcus Welby eta Doctor Gannonenak, besteak beste- arrakasta handikoak ziren telebistan. Horrek arrastoa uzten du, zalantzarik gabe. Pentsa, Valladoliden matrikulatu ginenean -hura zen Gipuzkoako unibertsitate-barrutia garai hartan-, mila pertsonatik goiti ginen medikuntzan; jende kopuru izugarri handia zen medikuntza ikasi nahi zuena.\nEta behin ikasten ari zinela, neurologiaren adarrak erakarri eta bertan espezializatu zinen. Zeren kariaz? Faktore ugari egon ziren hemen ere,Â garrantzitsuenetariko bat neurologian bikaina zen irakasle bat izatea: JosÃ© FÃ©lix MartÃ MassÃ³. Honek asko bultzatzen zintuen ikastera. Beste arrazoi garrantzitsu bat izan zen neurologia ikasi eta hemendik, Donostiako ospitaletik, irtendako jende ugari kanpoan aise moldatzen ari zela; Pepe Obeso eta beste zenbait, kasu. Gure asmoen ispilu ziren nolabait. Horrez gain, garuna eta garuneko gaitzak beti gustatu izan zaizkit; beti egin zaizkit erakargarri.\nIkasketen ostean, nolakoak izan ziren zure lehen urteak lan-munduan? Karrera amaitu eta berehala soldadutza egin behar izan nuen. Hau burutzerako, jada eskuratua nuen tokia MIRean (Gaztelaniazko MÃ©dico Interno Residentetik), eta ordurako jada hautatua nuen neurologia ikastea. Donostiara etorri nintzen neurologia ikastera. Lehen urteak egoiliar lanetan igaro nituen, ikasi eta ikasi beste lau urtez. 87an amaitu nuen nire egoiliar garaia, eta lanean hasi nintzen, neurologo gisa, parkinsonaren antzeko gaitzetara zuzendua. Horretan oinarritu dut nire lana.\nGaur egun, INBIOMEDen buru zara. Institutu hau, 1997an sortua, hiru proiektuen inguruan oinarrituta dago oro har; minbiziaren, gaitz kardiobaskularren eta gaitz neurodegeneratiboen inguruan, hurrenez hurren. Azken honetan aditua izanik, azalduko al zeniguke zein proiektu garatu dituen institutuak adar honen barruan? INBIOMEDek ama zelulak ikertzen ditu, eta bere proiekturik garrantzitsuenetariko bat gaitz neurodegeneratiboen azterketa da, parkinsonarena batez ere. Horren arrazoia da parkinsona terapia zelularrarekin tratatua izateko aukera ematen duen gaitz degeneratiboetako bat izatea. Parkinsonean, dopamina sortzen duten neurona batzuk faltatu ohi dira, eta, terapia zelular horren bitartez, neurona horiek ordeztea lortu nahi dugu. Hauek laborategian sortu nahi ditugu, gero gabezia hori duten pertsonei txertatzeko. Horretan dihardugu gaur egun. Gutxi barru, gainera, parkinsona duten animalietan frogak egiten hasiko gara, eta, horiengan duen emaitzaren arabera, tratamendua klinikara igarotzearen inguruko hausnarketa egingo dugu. Izan ere, INBIOMEDen helburu garrantzitsuenetariko bat pazientearekiko gertutasuna mantentzea da, bertan sortzen den jakintza guztia lehenbailehen aplikatu nahi baitiegu gaixoei.\nEta zer suposatzen du zuretzat honelako institutu baten buru izateak? Hasteko, erantzukizun handia da; izan ere, zabalkuntza fase batean baikaude orain: jende berria kontratatu behar da, ditugun programak sendotu… eta, gainera, datozen bost edo sei urteetarako estrategia antolatu behar da. Horregatik, aurrez jakin behar da gutxi gorabehera zein bide hartuko duten datozen urteetan terapia zelularrak eta birsortze-medizinak. Hori askotan ez da gauza erraza. Eguneratua egoteak eskatzen duen erantzukizuna handia da, beraz. Gainera, nik ez nuen honetarako trebakuntza jaso; gaixoak nola aztertu ikasi nuen. Orain ikerketara bideraturiko lan-talde bat koordinatzen nabil, eta, apur bat desberdina bada ere, erronka bat da funtsean.\nGainera, 2009an, laguntzarekin, biomedikuntzaren sailean ikertzeko BIOKUTXA izeneko edifizio berri baten eraikuntza iragarri zen. Zure ustez, zer berrikuntza ekar lezake zentru berri honek aurrez aipaturiko gaixotasunen ikerketan? Kutxako gizarte ekintzak ekintza horien zati handi bat ikerketa biomedikoa sustatzeari eskaintzea erabaki du, bere fruituak ematean gipuzkoar gizarteari onurak ekarriko dizkiola bai baitaki. Gizarte hau da Kutxan bere konfiantza ezartzen duena. Hau da bere apusturik estrategikoetariko bat. Ikerketa biomediko hau guztia koordinatzeko, Biokutxa fundazioa jarri du martxan eta egoitza nagusia Miramongo parkeko Arbide dorreetan egongo da. Fundazio honen ikerketa biomedikoko proiekturik adierazgarriena INBIOMED da gaur egun. Orain gutxira arte institutu onkologikoa izan da egitasmorik garrantzitsuena -hau izan da Kutxako Gizarte Ekintzaren bultzatzailea urte askotan, eta oraindik ere hala da-, baina ikerketa biologikora eta biokteknologiara zuzenduriko zatirik handiena INBIOMED izango da. Horregatik, INBIOMEDeko instalazio berriak eraikin honetan egongo dira. Nire ustez, hau dena oso garrantzitsua izango da Gipuzkoako biomedikuntza ikerketarako. Aurrezki kutxa batek ikerketa sustatzeko apostua egitea erabat garrantzitsua da. Biokutxari esker, adimen handiko jendea erakarriko dugu atzerritik, eta gure inguruko ikerketa zientifikoaren kalitatea hobetzea lortuko dugu.\nEta, zure ustez, aipaturikoen antzeko zentruak garrantzitsuak al dira Euskal Herriko zientzia modu egokian garatu eta nazioartean aintzat hartzeko? Bai, nire ustez, izugarrizko garrantzia dute. Gainera, Biokutxa egitasmoa Kutxak berak duen asmo sendo batekin sortu zen, sinergiak ezartzearena, elkarbanatzearena alegia. Eta Miramongo parkeko inguruneak gauza bat du ona: bere inguruan ospitaleak, zentro teknologikoak, enpresa bioteknologikoak daude… Zientziara eskainiriko jende asko, alegia. Orain, Biokutxak hori guztia antolatzen lagunduko du, indarrak batze aldera, denen artean sinergiak ezarriz eta elkarrekin lan eginez. Hau da mundu osoarentzat Gipuzkoa erakargarri bilakatzeko biderik onena. Singapurreko ikerlari batek, esaterako, lanera eta bere proiektua garatzera Donostiara etortzea erabaki lezake.\nGainera, Donostiako X. Zientzia Astearekin ere elkarlanean aritu zara. Zientzialariek duzuen jakinduria hori guztia gizarteari zabaltzea garrantzitsua dela uste al duzu? Bai, oinarri-oinarrizkoa dela deritzot; izan ere, zientzia, jakinduria zientifikoa eta honen arlo ezberdinetan ematen diren aurrerapenak ongizatearen zutaberik garrantzitsuenak baitira. Gu, orain, elkarrizketa hau kamara txiki batez grabatzen ari gara, eta orain urte batzuk hau pentsaezina litzateke. Horrek denak gauzak errazten, gizartea gero eta garatuagoa egon dadin, eta gero eta hobe bizi gaitezen laguntzen du. Baina zientziak badu beste alderdi garrantzitsu bat: jendearen bizitzarekin zerikusi handia duten erabakiak hartzearen beharra. Garunaz hitz egitean, esaterako. Gero eta hobeto ezagutzen dugu organo hau, posible da ez bakarrik bertan txipak txertatzea, baita erabaki moralak hartzeko orduan eragiten duten garun-mekanismoak zein diren ezagutzea ere. Honek guztiak marketinean, gauzak erosteko orduan eta erabakiak hartzeko orduan eragin handia du… Gizarteak badu zeresana honen guztiaren inguruan: hori dena erabili behar den edo ez… Eutanasia da beste adibide bat, edo energia nuklearra, edo bizitza artifizialaren sorrera… Eredu hauetan guztietan gizarteak du azken hitza, gizarte osoak, eta ez zientzialariek edo politikoek. Horregatik, gizarteak zientziaren inguruan zertxobait jakin behar du. Ez dugu zertan fisika nuklearrean adituak izan, zentral nuklearren inguruan iritzia emateko; halere, zerbait jakitea garrantzizkoa da, iritziek oinarri sendo bat izan dezaten. Eta hori da, azkenean, zientziaren zabalkundearen helburua. Izan ere, zientziak gaur egun ematen duen beldurraren erantzukizunaren zati handi bat gurea da, gizarteak baitio hori dena oso zaila dela. Guk geuk zabaldu behar dugu zientzia modu ulerterrazean, baina arruntegia bilakatu gabe. Eta hori da lortu nahi dena. Ahalegin hori, behintzat, egin behar da.\nHas gaitezen orain garunari buruz -bere funtzionamendu propioa ulertzen saiatzeko erabiltzen den organo misteriotsu eta paradoxiko honi buruz- hitz egiten. Gizakia organo hau aztertzen hasi zenetik eman diren aurrerapenek mito asko sortuko zituzten, ezta? Bai, garunari buruzko mito ugari daude: ehuneko hamarra besterik ez dugula erabiltzen; zenbat eta handiagoa izan organoa, orduan eta ahaltsuagoa dela; ordenagailu perfektu bat dela… Horiek denak mitoak dira.\nZure espezialitatea neurologia da. Azalduko al zeniguke modu labur batean zer diren parkinsona eta alzheimerra?Â Parikinsona eta alzheimerra gaixotasun neurodegeneratibo ohikoenak eta garrantzitsuenak dira. â€œNeurodegeneratiboâ€ hitzak garunean degeneratzen ari diren -funtzionatzeari uzten ari diren- neurona multzo bat dagoela esan nahi du. Gehienetan, zahartzeari loturiko gaitzak dira: zenbat eta zaharragoa izan pertsona, orduan eta errazagoa da parkinson eta alzheimer bezalako eritasunek pertsona jotzea. Ondorioz, zenbat eta altuagoa izan populazioaren adina, orduan eta altuagoa izango da parkinson eta alzheimer kasuen kopurua. Bi eritasun hauetan hori da gertatzen dena: neurona multzo batek funtzionatzeari uzten dio. Parkinsonaren kasuan, dopamina sortzen duten neuronak dira, garunaren zonalde jakin batean kokaturik daudenak. Eta dopamina gabezia hori da parkinsonaren sintomak agerrarazten dituena: dardara, zurruntasuna eta ibiltzeko zailtasuna, alegia. Alzheimerraren kasuan, aldiz, azetilkolina sortzen duten neurona batzuk dira huts egiten dutenak. Hauek jada sakabanatuagoak daude burmuin osoan zehar. Horregatik da zailagoa alzheimerra arrakastaz sendatzea parkinsona baino. Dena den, elementu berdin asko dituzte: bi gaitzak arruntak dira zahartzaroan, eta neurona horien â€œheriotzaâ€ dakarten mekanismoak berdinak direla uste da. Beraz, alzheimerrari esker ikasten den guztia parkinsonean aplika daiteke, eta alderantziz.\nMark Gungorrek bere â€œTale Of Two Brainsâ€ -Bi garunen istorioa- lanean dio gizonen eta emakumeen burmuinen antolaketa oso ezberdina dela. Hau ere mito bat da, edo badu oinarri zientifikorik? Errealitatea da eta badu oinarri zientifikorik. Garunaren garapenean, eraketan, bakoitzak duen dotazio genetikoaren antzeko faktoreez gain, hormonek ere badute eragina; burmuina amaren sabelean garatzen ari denean jasotako estrogeno eta testosterona kopurua, kasu. Eragin handia dute, era berean, norbanakoak jasotako hezkuntzak eta sorturiko harremanek, etab. Aspektu hauetan guztietan gizonekoak eta emakumezkoak oso desberdinak dira. Hau esan ostean, dena den, bada argi utzi behar den zerbait: â€œdesberdinaâ€ izateak ez dakar bata bestea baino hobea edo okerragoa izatea; esan nahi da â€œdesberdinakâ€ direla, besterik gabe. Jar dezagun adibide bat. Emakumezkoen garunak neurona gutxiago ditu lobulu tenporala izeneko zonalde batean. Hau, gizonek, gizon matxistek, â€œgu baino neurona gutxiago dituzue lobulu tenporaleanâ€ esanez interpretatzen dute. Emakumezkoek honela erantzun ohi dute: â€œZuek baino azkarragoak izateko, neurona gutxiagorekin nahikoa dugu.â€\nHau dena bakoitzak egiten duen interpretazioaren araberakoa da. Dena den, bistan da garunak desberdinak izateak ez dakarrela bata bestea baino azkarragoa edo hobea izatea. Egia da, halere, badirela sexu ezberdinek garatuagoak dituzten gaitasunak: emakumezkoek adimen emozional handiagoa dute, enpatia gehiago dute, eta intuitiboagoak dira; gizonezkoak, aldiz, analitikoagoak eta agresiboagoak dira. Honek denak zerikusi handia du burmuinaren egiturarekin.\nEta desberdintasun hauek eragiten al dute aurrez aipatu ditugun gaixotasunek garunean eragiteko moduan? Printzipioz, ez. Gizon batek edo emakume batek, parkinsona edo alzheimerra duenean, sintoma berdinak izan ditzake. Horrek ez du zerikusirik.\nNola eta zenbat lagun dezakete aipaturiko ama zelulek, nanoteknologiak eta Remberraren antzeko botikek eritasun hauen sendabidean?Â Gaixotasun hauen sendabidearen giltza beraien kausa zein den ondo zehaztetik abiatzen da. Ondoezaren kausa ezagutzen dugun eritasunak baino ezin senda ditzakegu medikuok. Gaztelaniazko â€œmuerto el perro se acabo la rabiaâ€ esaerak dioen antzera, kausa ezagutzen dugunean jakingo dugu zeri egin behar diogun aurre. Gainerakoak tratamendu sintomatikoak dira, galderan ongi azalduta daudenak. Alde batetik, farmakoak ditugu. Parkinsona, esaterako, farmakoekin tratatu izan da azken berrogei urteotan, eta gaixoarentzat bizi kalitate ona lortu da. Alzheimerraren tratamenduan, aldiz, farmakoak berriagoak dira, orain hamar urtekoak, eta erantzuna ez da parkinsonaren kasuan bezain ona. Ama zelulak erabiltzen dituzten tratamenduek ere eragin hobea dute parkinson kasuetan, alzheimer kasuetan baino; izan ere, parkinsonean â€œarazoaâ€ leku jakin batean kokaturik baitago, eta ez, ordea, alzheimerrean. Azkenik, nanoteknologia dago, etorkizunean teknologia oso garrantzitsua izango dena nire ustez. Nanoteknologiak botikak emateko modua aldatzea ahalbidera dezake eta zelulekin konbina daitezke terapiak, eraginkorragoak bilakatzeko. Hots, erabilera handia izango duen teknologia izango dela uste dut, bere erabilerak arriskurik ez dakarrela frogatzen bada betiere. Horretan ari gara gaur egun.\nEta ba al dago gaitz hauen agerpena aurrezaintzeko edo atzeratzeko neurririk? Hemen bi ideia hartu behar dira kontuan. Alde batetik, ez dugu kausa ongi ezagutzen; eta ezin dugu, beraz, aurrezaindu. Baina, bestetik, badakiguna da bizitzeko moduak eragina duela eritasun hauengan. Bizitzeko modu egokia ondorengo honetan oinarritzen da: dieta osasuntsu eta orekatua izatea, mediterranearra; ariketa fisikoa, psikologikoa eta soziala egitea; eta, azkenik, estresa saihestea. Hauek denak neuronak sortzeko gaitasuna handitzen duten faktoreak dira. Eta gaitz hauek dakarten arazoa neurona galera bada, hauek sortzeko gaitasun hori ongietorria da, positiboa da. Gainera, ekintza hauek guztiek plastikotasunari onura ekartzen diote, hau da,Â garunak konexio eta neuronen arteko erlazio berriak sortzeko duen gaitasunari. Eta hau da ikasketaren eta memoriaren oinarria. Horregatik, denon eskura dauden aurrez aipaturiko ekintzak jarraitzea, hots, bizitza osasuntsu bat izatea burmuinarentzat onuragarria izango da.\nAzkenik, helduko al gara inoiz garunaren funtzionamendua oso-osorik ezagutzera? Eta lagunduko al du horrek aurrez aipaturiko eritasunen sendabidean? Ezagutze horretan barrena bidea egiten ari gara, eta horren helburuak ondorengoak dira. Alde batetik, gaitz hauek ezagutu eta tratatzeko gai izatea. Bestetik, gizakia hobeto ezagutzea; gu, azken finean, gure garuna baikara. Eta hau dena -aurrez eginiko galdera bati lotuz- gizarteak nahi badu ahalbideratu behar da. Adibidez, pertsona baten garunean txip bat ezartzeak edo hau operatzeak subjektu horren izaera aldatzeko aukera ematea gerta dadin nahi dugun edo ez pentsatu beharko dugu lehenik. Nire ustez, adibide honek esan nahi dudana azaltzeko balio du: edozein aurrerapen zientifikoren -oso garatua badago, â€œmuganâ€ badago batez ere- erabilera okerrak eragin negatiboak izan ditzake. Horregatik,Â teknologia eta ezagutza hauen erabilera okerra ekiditeko, garrantzitsuaÂ da gizarteak erabaki bat hartzea eta beharrezkoak diren lege guztiak erregulatzea.\nGai honetan etikak eragin handia izango duela suposatzen dut… Bai, hala da. Orain dela gutxi sortu berri den espezialitate bat, neuroetika, garunaren ezagutza honen guztiaren erabilera okerrak izan ditzakeen ondorioak aurreikusten saiatzen da. â€œNeuroetikaâ€ du izena, eta zorigaitzak ekiditen saiatzeko pentsatu da.\nBada, hemen amaitu da gure elkarrizketa. Eskerrik asko berriz ere tarte hau eskaintzeagatik, eta zorte ona opa dizugu hastear dagoen â€œBiokutxaâ€ proiektu honetan. Eskerrik asko.\nInongo dudarik gabe, arratsalde ahaztezina izan zen hura, behin hasierako urduritasuna alboratzea lortu ostean, Gurutzen azalpenez gozatzeko denbora franko izan bainuen. Izandako hizketaldiari bueltak emanez eta zenbait gaitz neurologikoen nondik norakoa, hauen aurkako sendagaiak, gizarteak medikuntzan duen eragina, eta beste mila ideia gogoan nituela itzuli nintzenÂ Ordiziara, gustura.\nBehin esan dugu, baina ez da nahikoa. Mila esker berriz ere, Gurutz, eskainitako tarteagatik. Zorte on!\nalzheimer, alzheimerra, elkarrizketa, gurutz, gurutz linazasoro, INBIOMED, kutxa, linazasoro, medikuntza, neurodegeneratibo, neurologia, parkinson, parkinsona


Lanbide Heziketako irakasle eta ikasleentzako KA1 mugikortasun-ekintzak antolatu eta garatzeko dirulaguntzetarako deialdia, ERASMUS+ programaren esparruaren barruan (2020-2021) - Hezkuntza saila\nDirulaguntzetarako deialdia egitea, Erasmus + Programaren barruan irakasleen eta ikasleen ikaskuntzarako onartutako mugikortasun-proiektuak batera finantzatzeko, betiere 2020-2021 ikasturtean garatzen badira.\nMugikortasun-programa horien hartzaileak Euskal Autonomia Erkidegoko Lanbide Heziketan matrikulatutako ikasleak eta/edo tituludunak (ikasketen azken urtean KA1 eskatu dutenak) edo EAEko Lanbide Heziketako irakasleak izango dira.\nLaguntza horrek, beraz, 2020-2021 ikasturtean egiten diren mugikortasun-proiektuen aurrekontuaren zati proportzionala estaliko du.\nDirulaguntza 3 epetan ordainduko da (lehena 2020ko ekitaldian, eta hurrengo biak 2021ekoan):\nProiektu bakoitzerako laguntza osoaren % 20, emandako laguntza onartu ondoren edo, hala badagokio, Aginduaren 11.a) artikuluan ezarritako epea igarota ez badio berariaz uko egin.\nProiektuaren mugikortasun-ekintza edo -fluxu bakoitzaren % 40, proiektuaren mugikortasun-ekintza edo -fluxu bakoitzerako behin betiko mugikortasun-plana aurkeztean, VI. eranskinaren arabera.\nProiektuko mugikortasun-ekintza edo -fluxu bakoitzerako azken % 40a, mugikortasunak egin ahala. Hala, mugikortasun-ekintza edo -fluxu bakoitza amaitutakoan, erakunde onuradunak agiriok aurkeztuko ditu, hilabeteko gehieneko epean:\n– Ziurtagiri bat, egindako mugikortasun bakoitzeko, VII. eranskinaren arabera.\n– Hizkuntza-prestakuntzaren fakturaren kopia, hala behar denean; bertan, prestakuntzaren onuradunen datuak adierazi beharko dira.\nZiurtagiria jasotakoan eta ziurtagiri horretan zein SEPIEren behin betiko ebazpenean azaltzen diren datuak egiaztatutakoan, agindua emango da egindako mugikortasunen arabera baterako finantzaketari dagokion zatia ordaintzeko.\nBehin betiko mugikortasun-planaren eredua eta egindako mugikortasunen ziurtagiriaren eredua euskadi.eus-en egoitza elektronikoan egongo dira eskuragarri.\nEgoitza Euskal Autonomia Erkidegoan izan behar dute\nLanbide Heziketaren arloko mugikortasun-proiektuetan, Lanbide Heziketarako Erasmus+ Programaren esparruko KA1 ekintzetan, parte hartzea\nOrgano kudeatzaileak behar bestetan egiaztatuko du automatikoki hori horrela dela, eta ez du erakundearen baimenik beharko horretarako, 1/1997 Legegintzako Dekretua betez.\nErakunde eskatzaileak espresuki uka dezake horretarako baimena. Horrela bada, dagozkion ziurtagiriak aurkeztu beharko ditu.\nErasmus+ proposamenen deialdian proiektuak onetsita eduki\nPertsona juridiko pribatuek parte hartu ahal izango dute deialdian, baldin eta Erasmus+ proposamenen deialdian proiektuak onetsita badituzte\nEskatu beharreko beste edozein betebehar eta eskakizun betetzea, Dirulaguntzei buruzko Lege Orokorraren 13. artikuluaren 2 eta 3 apartatuetan aurreikusitakoaren arabera\nHelburu bererako beste edozein administrazio edo erakunde publiko edo pribatutan laguntza edo bestelako baliabiderik eskatu badu ?eta, hala badagokio, eskuratu? komunikatu behar du\nErakunde eskatzaileak egiaztatu duela proiektuan parte hartzen dutenek ez dutela jasotzen Eusko Jaurlaritzaren eta Espainiako Gobernuaren bestelako dirulaguntzarik proiektu bererako.\nErakunde eskatzaileak atxiki egiten zaiola Lanbide Heziketaren eremuko pertsonen ikaskuntzarako KA1 mugikortasun-ekintzak, ERASMUS+ programaren esparruaren barruan, antolatu eta garatzeko dirulaguntzak batera finantzatzeko Aginduan ezarritakoari.\nErakunde eskatzaileak deialdiaren oinarri guztiak ezagutzen eta onartzen ditu eta, laguntza ematen bazaio, haren xedeak betetzea hitzematen du\nBetetzen dituela laguntzen onuradun izateko indarrean dagoen araudiak ezartzen dituen eskakizunak. Horrela egiaztatzen duten agiriak dituela. Erakundeak administrazioari helaraziko dizkiola horiek, horrela egiteko eskatuz gero.\nEbazpenean kontuan hartutako egoeren edozein aldaketa jakinarazteko konpromisoa hartzen duela\nDeialdiaren araudia AGINDUA, 2020ko uztailaren 14koa, Hezkuntzako sailburuarena. Horren bidez, dirulaguntzetarako deialdia egiten da Lanbide Heziketako irakasle eta ikasleentzako KA1 mugikortasun-ekintzak antolatu eta garatzeko, Erasmus+ programaren esparruaren barruan.\nII Eranskina. Proiektuaren identifikazioa\nIII Eranskina. Proiektuaren kostuaren kalkulua\nHezkuntza Nazioartekotzeko Espainiako Zerbitzuari (SEPIE) eginiko eskabidea. Dagoeneko onetsitako proiektuei dagokienez, finantza-kontratua aurkeztu beharko da.\nEbazpena Eusko Jaurlaritzaren egoitza elektronikoaren taula elektronikoan argitaratuko da (https://www.euskadi.eus/). Gehieneko epea hiru hilabetekoa izango da, agindua Euskal Herriko Agintaritzaren Aldizkarian argitaratu eta hurrengo egunetik hasita.\nVI Eranskina. Behin betiko mugikortasun-plana\nVII Eranskina. Egindako mugikortasunaren ziurtagiria\nHizkuntza-prestakuntzaren fakturaren kopia, hala behar denean; bertan, prestakuntzaren onuradunen datuak adierazi beharko dira\nAmaiera ematea Euskal Autonomia Erkidegoko Administrazio Orokorrak, haren erakunde autonomoek eta zuzenbide pribatuko erakunde autonomoek emanda dituzten izaera bereko laguntzen edo dirulaguntzen arloan hasi eta oraindik izapidetzen ari diren itzulketa- edo zehapen-prozedura guztiei


Auto bat ala bi? - Ba da beste modu bat | Laboral Kutxa Blog\n“Bikotekideak eta biok auto bana behar dugu, bakoitzak toki batean eta etxetik urruti egiten baitugu lan”. “Eguneroko jarduna dela-eta bidaiatu egin behar izaten dut, baina hiritik urrun bizi gara eta ezin dut bikotekidea ibilgailu gabe utzi”. Ezagunak al zaizkizu? Etxe berean bi auto erostea justifikatze aldera sarritan esan eta entzuten ditugu horrelako arrazoiak. Baina, erosketaren eta ondorengo mantentzearen gastua kontuan hartuta, arrazoi sendoak al dira benetan? Zer hartu behar dugu kontuan merezi ote duen jakiteko?\nKalkulatu gastu finkoak\nPentsatu al duzu etxean bi ibilgailu izateak zer nolako gastu finkoak dakartzan? Nahitaezko aseguruak, udal-zergak, garaje-plazak, mantentze-azterketak, matxurak, IATa (4 urte baino gehiago baditu)… Zenbatekoetan ados jartzerik ez dago, horretan eragina baitute autoaren ezaugarriek, urtean egiten dituen kilometro kopuruak eta bestelakoek. Baina adituak bat datoz esatean gastuok urtean 4.500 eurotik gorakoak direla ibilgailu bakoitzeko. Euskadiko familien gastu osoari buruz Eustatek 2014an egindako inkestaren arabera, batez beste 1.307 euro gastatzen ditugu pertsonako garraioan, norbanakoaren urteko gastuaren % 9,8. Gastu hori 13.313 eurokoa izan zen guztira, Estatuko handiena, alde handiz. Bigarren tokian Nafarroako biztanleko gastua dugu.\nZer hartu behar da kontuan erabaki egokia hartzeko?\nBizilekuak, diru-sarrera mailak eta lan motak eragina izango dute erabakia hartzeko orduan. Zure egoera edozein dela, azter itzazu aukera guztiak, errazenetik hasi eta zailenera. Adibidez, gure bikotekidearekin batera joan al gaitezke lanera, ibilbide bera eginez, goizago jaikita edo gure ordutegian aldaketaren bat negoziatuta? Batzuetan, asko aurrez dezakegu aldaketa txiki bat eginez. Edo aldaketa handi bat eginez, etxez aldatuz adibidez, lanera oinez edo garraio publikoan joan ahal izateko. Ez da erabaki erraza, auto bat erosteko moduan ote gauden ikustea ez da nahikoa. Baina lan finkoa badugu, etxea alokairuan hartuta badugu edo aldaketa egin nahi badugu, aukera guztiak har ditzagun kontuan. Zure garraio-arazoak motorra erosita konponduko lirateke? Eta motorra erosi eta noizean behin autoa alokatuta? Pentsatu aukera guztiak, mugarik gabe, eta azter itzazu zuhurtziaz.\nAlokairua, rentinga eta leasinga\nDemagun ez dituzula egunero bi auto behar, baina bai egun eta une jakin batzuetan. Pentsatu al duzu bakarra erosi eta beste bat behar duzunean bakarrik alokatzea? Zerbitzu hori eskaintzen duten enpresen arabera, ibilgailua alokatzea uste baino aukera onuragarriagoa da. Konparazio-azterlan honetan diotenez urtean 4.000 eurotik gora aurrezten dira horrela.\nAukera erakargarri bat rentinga izan daiteke. Baldintza berezietan auto bat edukitzeko aukera emango dizu, hainbat urtetan zehar eta hileroko kuota baten truke. Mantenimendu gastuak, asegurua, konponketak… gastu guztiak hori ordainduta izango dituzu, gasolinarena eta ITVaren azterketarena ezik. Eta ez duzu zertan autoa erosi beharko.\nLeasinga beste aukera bat da. Kasu horretan, ibilgailua bi urterako alokatzen da, gutxienez. Epe hori bukatzerakoan ibilgailua prezio onean erostea litzateke finantzamendu-sistema honen helburua (hondar-balioa esaten zaiona ordaintzen da). Leasing-a autonomoen eta enpresa txiki eta ertainen eskura dago.\nAztertu beharreko beste aukera batzuk: car sharinga, elkarlaneko ekonomia, garraio publikoa\nBa al duzu car sharing zerbitzuen berri? Jabea izan gabe autoa erabiltzeko aukera eskaintzen dute. Ibilgailuarekin urtean 15.000 kilometro baino gutxiago egiten dituztenentzako bakarrik dira gomendagarriak. Nolanahi ere, oso erabilgarriak izan daitezke, erabiltzailea auto sare bateko kide egiten baita eta benetan behar duenean eskura baitezake bat. Orduka eta kilometroka ordaintzen da. Ibilgailua dagoen tokira joan eta bazkide-txartelaren bidez eskuratzen da. Aparkalekua erabiltzailearen bizilekutik hurbil egon ohi da. Bidaia amaitzean autoa itzuli eta erabilitakoa bakarrik ordaindu behar da. Interesa baduzu, Euskocarsharing elkartean emango dizkizute argibideak.\nGauzak jabetzan izan beharrean partekatzearen alde egiten du elkarlaneko ekonomiak. Gora egin duenez, gastuak eta ibilgailua partekatuko duten bidaiakideak aurkitzeko zerbitzuak sortu dira. Erabakia hartzeko orduan aintzat hartu beharreko beste aukera bat da.\nLitekeena da erabakia hartzean ingurumen-kezkak kontuan hartzea. Gure planetako kutsaduraren ondorioz, hainbat hiritan, Milanen edota Madrilen, kasu, hirigunerako sarbideak edota abiadura mugatu egiten dituzte. Hori dela eta, bada autorik ez erostea erabakitzen duenik ere, aukera izan arren. Edozein arrazoi medio, ez erosteko erabakiak pisua hartzen badu, lehenik eta behin garraio publikoko aukerak ondo aztertzea komeni da, kontuan hartuta lanerako edo aisialdirako nora joaten garen, eta hileko edo urteko aurrekontuak kalkulatzeko orduan taxi-zerbitzu osagarrien erabilera baztertu gabe.\nBukatzeko, eta kontuan hartu beharreko alderdi guztiak mahai gainean jartze aldera, finantzaketaren gaiaz pentsatu beharko dugu. Erostea erabaki eta autoa erosteko kreditua (edo motorra erostekoa) behar baduzu, edo leasing edo renting aukerak badituzu buruan, LABORAL Kutxan behar dituzun produktu guztiak ditugu (baita era guztietako aseguruak ere), eta gestore espezializatuen aholkularitza izango duzu. Horiek nahi duzun informazioa eskaini eta erabakia hartzen lagunduko dizute.\nTags: auto kreditua autoa etxeko ekonomia


Bilboko Triatloiak, berrikuntza ugari\nBilboko Triatloiak, berrikuntza ugari – Bilboko Triatloia jokatuko da bihar, urriak 5, berrikuntza ugari izango dituen kirol froga. Bilboko Itsas Museoko zabalgunea izango da probaren gune nagusia. Igeriketa-ibilbidea Zorrotzaurre ...\n200 saltoki inguru Alde Zaharreko 'ganga merkatuan'\n200 saltoki inguru Alde Zaharreko ‘ganga merkatuan’ – Irailaren 19an, 20an eta 21ean bueltatuko da Bilboko Alde Zaharreko kaleetara ganga merkatuaren 30. edizioa, Alde Zaharreko Merkatarien Elkarteak antolatua. Euskal ...\nBilboko Udal Musika Bandak, zortzi kontzertu Aste Nagusia ospatzeko\nBilboko Udal Musika Bandak, zortzi kontzertu Aste Nagusia ospatzeko – Abuztuaren 18tik 25era, José R. Pascual Vilaplana zuzendari titularrak eta Iñaki Urkizu zuzendariordeak txandakatuko dute batuta aire librean Areatzako kioskoan ...\nEuskal kultura eta herri kirolak Bilboko Aste Nagusian – Aste Nagusian euskal kultura eta herri kirolei lotutako ehun jardueratik gora izango dira. Euskal Folkloreak eta Herri Kirolek Zazpi Kaleak izango dituzte agertoki, eta, ...\nGeuria Merkatuaren erakusleihoa, Bilbao Bizkaia Harrok saritua\nGeuria Merkatuaren erakusleihoa, Bilbao Bizkaia Harrok saritua! – Geuria Merkatuak beti egin izan du aniztasunaren alde, nola elikaduran eta merkataritzan hala bizitzari eta sexualitateari dagokionean ere, eta ilusioz hartu zuen parte ...


Iriarte konpositore eta akordeoilari agur - Guaixe.eus\nIriarte konpositore eta akordeoilari agur\nGuaixe Sakanako Astekaria 2017-05-18 17:54 Kultura Altsasu\nGerra ondorengo urte ilunak musikaz alaitu zituzten musikaria izan zen.\nIriarte, Leozi eta Martinezi emandako elkarrizketako une batean. | Ikusi handiago | Argazki originala\nAnjel Iriarte Goikoetxea, Potaje, hilaren 10ean hil zen Altsasun, 85 urte zituela. Alarguna eta hiru alaba utzi zituen. Musikarien zaindarien egunean, Santa Zezilia egunean jaio zen Iriarte, 1932ko azaroaren 22an. Satur Leozi eta Cruz Mari Martinezi emandako elkarrizketa batean azaldu zienez, fundizioko lankide batek jarri zion Potaje izen txikia, “egun hotz batean etxera xerra bazkaltzera joateko desioa agertu zuen hark, Iriartek potaje platera nahiago zuela eta hortik izen txikia”.\nElkarrizketa berean esan zuenez, txikitan hasi zen musika ikasten, besteek abesten zutena entzunez. “Kanta guztiak abesten nituen, baina ez nekien neurtzen”. Koxkortu zenean, Orokieta zenak Eslabaren metodoarekin musika erakutsi zion. Anaiak trikitixa zuen etxean eta harekin, eta ondoren anaiak ekarri zituen bi akordeoiekin ikasi zuen hauspoarekin musika egiten Iriartek, bakarrik. Botoidun akordeoiaren zalea, harekin ez segitzearen pena zuen, “benetakoa da, harekin gauza harrigarriak egin daitezke”. Akordeoi batek edonora joateko aukera ematen duela nabarmendu zuen.\nHerri musikari hasi zen. Akordeoiarekin bakarrik edo jazbanarekin (tronpeta, saxofoi eta bateria). Larunbatetan ezkontza ospakizunak alaitzen zituzten eta igandero Zegaman aritu ziren garai batean. Hainbat pasodoble eta herri kantari lagun-artean letra jarritakoa. Enrike Zelaiak 1967an argitaratu zuen Festival Vasco diskoan bere hiru konposizio moldatu eta izenburuak emanda argitaratu zituen: Fiestas de Alsasua, Romeria de San Pedro eta Bargagain. Trasteando taldeak, besteak beste, bere Balankaleku habanera grabatu du. Izaskun Anduezaren laguntzarekin hainbat konposizio partiturara pasa zituen. Azken urteetan akordeoia baztertua zuen.\n2009ko abenduaren 26an bera eta herri musikariak omentzeko kontzertu berezia egin zen Iortia kultur gunean. Trasteandok antolatu zuen jaialdia eta Iriartek sortutako musika entzun zen. Hura Enrike Zelaiak, Txema Augustok, Mielotxin-eko taldekideek, Nagiro akordeoi laukoteak, Tomas Albizuk, Iñigo eta Imanol Goikoetxeak, Jesus Irisarrik, Joseba Lumbrerasek eta Trasteandok jo zuten.


Txikijazz Donostia 7. edizioaren ekimen didaktikoak aurkeztu dira\nTxikijazz Donostia 7. edizioaren ekimen didaktikoak aurkeztu dira 12/uzt./2019\nSan Telmo Museoaren goizetako jazz sesioekin batera, Jazzaldiaren baitan SGAE Fundazioak babestuko dituen programazio ildo biak ditugu\nTxikijazzek egun bat gehiago luzatu du programazioa eta orain arteko hiru egunetatik laura pasako da. Horrekin batera, Txikijazz Big Bandak agur esango dio musikarien lehen belaunaldiari. Horiexek ditugu gaur goizean Donostian burututako prentsaurrekoan 7. edizioaren erantzuleek aditzera emandako berri ildo nagusiak.\n2019ko uztailaren 25etik 28ra ospatuko da Kursaaleko Terrazetan eta Tabakalerako 4. solairuan dagoen Kutxa Kultur Plazaren artean. Eguerdiko saioak eskainiko dira aurten ere, 12:00ak eta 14:00ak artean; emanaldi guztiak doan eta familiei zuzenduak izango dira. Besteak beste, jaialdi honetan Kutxa Kultur (Kutxa Fundazioa) eta SGAE Fundazioa ageri dira erakunde laguntzaileen artean.\nJaialdiak iraungo duen lau egunetan jarduera plastikoak egongo dira, musika modu didaktikoan eta jostagarrian publiko berriei hurbiltzeko xedearekin. Euskaraz emango dira jarduera horiek, baina baita frantsesez eta ingelesez ere. Ikastaro didaktikoen artean aipagarri klake dantzatzen ikasteko emango dena, zeinean 5-8 urte arteko haurrek eta 9-12 urte artekoek klake dantzatzen ikas dezaketen, Larraitz Ugartemendiarekin, alegia. Bide batez, musika-tresnak sortzeko tailer batean parte-hartzeko aukera, elementu birziklagarrietatik abiatuta, Trakamatraka taldearen eskutik, botatako gauzetatik sortutako instrumentuekin kontzertua entzungai eta guzti.\nMusikarekiko hurbilketak aurrera egingo du jolas ezberdinekin. Eta, guztiarekin batera, Txikijazz Big Bandaren kontzertuak emango dio ginga 7. edizio honi. Proiektua, 10-14 urte arteko haur eta gaztetxoak hartzen dituena, 2016an jaio zen eta laugarren edizioa betetzen du aurten. Lehen urtean 10 urterekin sartu ziren musikariek parte-har dezaketen azken adina harrapatuko dute. Beraz, agur esango digute askok: proiektuaren lehen lau urteak bizi eta harekin eboluzionatu duen lehen belaunaldiko kideen agurreko emanaldia izango da. Kontzertua uztailaren 28an emango da Kursaaleko Terrazetan.\nBestalde, Dan Barrett Classic Jazz All Stars, Broken Brothers Brass Band, Makala & Jimmy Bidaurreta: Descarga Libre Seikotea eta Txikijazz Big Band taldeek kontzertuak eskainiko dituzte, jardunaldi hauei sintonia jarriko dieten taldeen izenak ditugula.\nSan Telmo Museoaren goizak, jazzez blai\nTxikijazzaren ekimenak ez dira SGAE Fundazioak babestuko dituen bakarrak. Pasa den ekainaren 21ean Donostiako Jazzaldiaren aurkezpenaren berri eman zen. Orduan jakinarazi zenez, aurtengo programazioak betiko nazioarteko izaera mantenduko du, halaber, berton garatzen den jazzari inoiz baino gehiagoko garrantzia eman zaio. Guztira 32 euskal talde eta bakarlarik joko dute, tartean, Paul San Martín, Nøgen, Canvis, Jon Urrutia Trio, Lurpekariak, Javier López Jaso-Marcelo Escrich Quartet, Broken Brothers Brass Band, Belako edo Elkano Browning Cream taldeek.\nAurretik erabateko talde, bakarlari eta lehen mailako izarren berri emana zegoen: Zahara, Dorian, Joan Baez, Jamie Cullum, Neneh Cherry edo eskarmentuz beteriko Diana Krall, John Zorn, Joan Baez, Jamie Cullum, Sílvia Pérez Cruz eta Javier Colina nafarra. Baina aurten hirugarrenez, San Telmo Museoa eskenatoki sare zabal eta ezberdin baten ezinbesteko parte izango dugu, 16 hain zuzen ere. Eta SGAE Fundazioaren eskutik izango da.\nOhi bezala, gunea bete arteko sarrera librea izango du San Telmo Museoa-SGAE Fundazioa guneak (Zuloaga Enparantza, 1). Lau goiz aurreikusi dira, uztailaren 25etik 28ra, 11:30ean uztailak 25 eta 26an, eta 12:30ean, uztailak 27 eta 28an.\nProgramazio espezifiko honetan, uztailaren 25an, Patri Goialdek Miles Davis tronpetalari estatubatuar mitikoari buruzko hitzaldia eskainiko du. Goialde irakaslea dugu Musikenen. Ondoren Paul San Martin eta Lluis Colomaren kontzertua dator. Biharamuean Patri Goialdik disertazioa errepikatuko du, baina, aukera honetan, Keith Jarret goi mailako piano-jole ipar-amerikarra izango du hizpide. Hitzaldia amaitu eta gero, berriz, Jon Urrutia Trío hirukoaren txanda dugu.\nBestalde, larunbat eta igandean ez da hitzaldirik emango, bai ordea, jazz sesio edo kontzerturik: Baldo Martínez Grupo uztailaren 27an eta Nico Casal hilaren 28an, hots, San Telmo emanaldien azkena.


Bigarren txanpan sartuko da Zigoitia Euskaraz - Alea.eus\nMirian Biteri 2017-09-08 10:24 Gizartea Gorbeialdea Zigoitia\nUrtero moduan, Euskal Jaia egingo dute igandean Mairuelegorretako kobazuloan.\nJai giroan murgildu dira ostera ere zigoitiarrak; uztaileko azken asteburuan Ondategin Eguzkia jaia ospatu bazuten, pasa den aste bukaeran Zigoitia Euskarazen edizio berria rie ekin zioten. Lehen txanpan egiten diren ekintzak ibiltariak dira, eta aurten, Berrikanok eta Zestafek hartu dituzte bizikleta martxa, Potxin eta Patxin pailazoen ikuskizuna, Mairu abesbatzaren emanaldia edota Oketa Alai taldearen dantzaldia. Onena, bada, iristear da.\nOhikoa den moduan, Ondategin egingo dira hemendik aurrerakoak. Ostiralean, hilaren 8an, Festikaleren barruan, Organik antzezlana eskainiko du Ameztu taldeak Bengolarra parkean; eguraldi txarra eginez gero, ondoko pilotalekuan izango da antzerkia. Larunbatean, 18:00etan, zesta-punta erakustaldia egongo da Landa eta Zarandonaren eskutik; eta jarraian, trikipotea.\nIgandean ez da geldiunerik izango Zigoitia aldean. Mairuelegorretak Euskal Jaia hartuko du, 11:00etan. Txalaparta, Oihane Perea eta Onintza Enbeita bertsolariak, Oketa Alai taldea, Viñaspre & Pastorren saioa, Giberdinek eta Ezpatadantza izango dira, besteak beste, kobazuloan; sorpresaren bat edo beste ere iragarri dute antolatzaileek. Jaia amaitutakoan, Bengolarrara abiatuko dira guztiak; bazkaria eta bazkaloste ederrak izango dituzte eta zain.\nPremiazko neurriak eskatu ditu Legutio Bizirik plataformak\nBuruaga arditegiko gazta batzuk erretiratu dituzte, kutsaduragatik\nGazte bat hil da Legution izandako istripuan\nLegutio Bizirikek batzarra deitu du astelehenean, errepidea berritzeko lanen hasieraren kontra\nEkainean hasiko dira Legutioko N-240 errepidea berritzeko lanak


Abadiñon elkarte feminista bat sortzeko ahaleginak egin diren arren, emakume taldeak dira nagusi - Abadiño - Anboto.org\nAbadiñon elkarte feminista bat sortzeko ahaleginak egin diren arren, emakume taldeak dira nagusi\nEkaitz Herrera 2019-11-06 09:30\nUdaleko Berdintasun Sailetik abiatutako talde bat, Gaztetxeko ikastaro batetik hasitako beste bat eta Abadiñora bizitzera etorritako herritarren beste talde bat. Hiru emakume talde horiek Abadiñok dituen soziologia anitzak islatzen dituzte. Bakoitzak, beretik, herritarren beharrizanak asetzen ditu.\nBestalde, herriko zenbait ekintzaile feministak Abadiñoko Txoko Feminista bat sortzeko agertu izan dituzten asmoak gehitu behar zaizkie hiru talde horiei. Oraingoz, ez dute egitura antolaturik, baina, tarteka, bertako herri mugimenduan entzuten dira behin betiko egitura bat sortzeko ahotsak.\nDena dela, aldarrikapenak egin behar direnean, ahobizarrik barik kaleratzen dituzte mezu feministak. Tamalez, egon da horretarako premiarik. 2014ko abenduan Traña-Matiena auzoan izandako hilketa matxista biak dira horren erakusle. Baita, oraintsu, herriko hiru emakumeri sexu erasoak egitea leporatuta kartzelaratu duten herritarraren auzia ere.\nGaztetxean sortu, eta herrira zabaldu\n• Sorrera urtea: 2015. Gaztetxeko ikastaro modura sortu zen, baina izaera propioa duen taldea da gaur egun.\n• Helburu nagusiak: kakorratz eta josketa ikastaroa eskaintzea. Emakumeei eragiten dieten gaiak lantzea. Data seinalatuetan parte hartzen dute.\n• Izaera: talde heterogeneoa. Adin nagusiko emakumeak zein bospasei urteko umeak elkartzen dira. Herritarrak integratzeko tresna ere bada.\n• Partaide kopurua: aldakorra.\n• Bilera maiztasuna: eguaztenero, Txanporta kultur etxean, 18:00etan.\nHemengo zein hango izan, badago tokia\n• Sorrera urtea: 2018.\n• Helburu nagusia: bertan jaiotako zein Abadiñora bizitzera etorritako herritarren arteko topaleku bat eskaintzea. Emakumeak hezteko gune atsegin eta kulturala sortzea. Herritar berrien integraziorako tresnak ematea.\n• Ekintzak: sukaldaritza eta gimnasia ikastaroak. Gaztelania eskolak helduentzat. Arabiera eskolak umeentzat.\n• Partaide kopurua: 6 inguru, baina zenbait ikastarotan 20 izatera ailegatu dira.\n• Kontaktua: mymounaelbouhali@gmail.com\nBerdintasun sailaren hazia\nAnboto Azpiko Damak\n• Sorrera urtea: 2004. Udaleko Berdintasun Saila sortu zen urte berean jaio zen elkartea\n• Helburu nagusia: gizarteko ahalik eta arlorik gehienetan berdintasuna lantzea.\n• Egoera: elkartearen lana bolada batez etenda egon eta gero, berriro ere indartzeko asmoa dute. Zuzendaritza batzordea berritu gura dute, belaunaldi gazteago baten laguntzagaz.\n• Partaide kopurua: 6-8 modu aktiboan, baina, beharrizanen arabera, boluntarioak ere batzen zaizkie.\n• Kontaktua: Helbide elektronikoa sortuko dute laster.


Kapsulak ProstEro erosi in Aviles\nKapsulak ProstEro in Aviles\nBizi bazara, Aviles, oraindik zorte duzun! Fabrikatzaileak burutzen ekintza eta edonork ematen duten aginduak botikak tratamendua prostatitis web-orri ofiziala, 50% deskontua! Espainiak! Bizkortu gora erosi ProstEro aurretik prezioa handitu!\nNola erosi in Aviles ProstEro\nNola erosi kapsulak ProstEro in Aviles?\nErosi kapsulak ProstEro in Aviles, bete ezazu inprimakia web orrian zehaztuz izena eta telefono zenbakia. Jasoko duzu dei bat eta Arduraduna izango da, zure galdera guztiak erantzun. Entrega egin da posta bidez edo mezulari. Ontzian ez daude markak, guztiak erabat konfidentziala da, eta inork ez du jakin zer erosten ari zaren. Aviles, aspalditik sartuta gure banaketa, beraz, merkantzia entregatu azkar eta zehaztasunez at.\nProstEro en Almería ProstEro in Fuerteventura\nGizonetan prostatitisa tratatzeko ñabardurak: drogak eta hanturarako erremedioak\nGizonetan prostatitisa tratatzeko ñabardurak: drogak eta hanturarako erremedioak. Gizonetan prostatitisarentzako sendagaiak eta sendagaiak. AntibiotikoakBeste sendagai batzuk. Esku-hartze kirurgikoa. Enemak eta mikroklidoak. Ukenduak. Nola osotu drogen erabilera? Ondorioa.\nZer sendatzea prostatitis da eraginkorrena?\nGizonak adina jasan gaixotasun asko, larrienetako bat, mingarria da, eta mingarria hantura prostata — prostatitis.\nOrdena ProstEro in Aviles % 50 bakoitza


Naomi Klein: Lider sindikalek Trumpekin tratu txarra egin dute — Manu Robles Arangiz Fundazioa\nIritzia Nazioartea Sindikatuak\nProgresistentzat Donald J. Trumpen presidentzia orain arte tenis pelotak jaurtitzen dituzten makina horietako baten aurrean egotea bezala izan da, behin eta berriz aurpegian pelotakadak hartuaz. Baina ondo begiratuta, orain arte gehien astindu nauen kolpea ez zidan presidenteak berak eman. Duela bi aste izan zen, hainbat lider sindikal ikusi nituenean Etxe Zuritik irribarrez irteten eta kamera mordo baten aurrean esaten Trump presidenteari babes osoa emango ziotela.\nNaomi Klein, artilkulu hau New York Times-en argitaratu zen 2017ko otsailaren 7an\nNaomi Kleinen beste artikulu batzuk:\nNaomi Klein: "Klima-aldaketa da kapitalismoaren aurkako narratibarik indartsuena"\nSean McGarvey Ipar Ameriketako Eraikuntza Sindikatuen presidenteak esan zuen Trump jaunak bere Bulego Obala erakutsi ziela, eta “izugarrizko” errespetuz hartu zituela. McGarvey jaunak hitz eman zuen soinez soin lan egingo zuela administrazio berriarekin energia, merkataritza eta azpiegitura arloetan; bileran izan zen beste buruzagi sindikal batek, berriz, esan zuen Trumpek zin egin zueneko hitzaldia “une handia” izan zela langile jendearentzat. Trump jaunak dekretuz Keystone XL eta Dakota Access oliobideak eraikitzeko bidea ireki zuenean, lider hauek pozez zoratzen zeuden.\nIpar Amerikako Laborers’ International Union sindikatuko buruak MSNBC telebista katean esan zuen: “Presidentea eraikitzaile bat da. Gu eraikitzaileak gara.”\nEgia da gobernu berri batek beti izan ohi duela hainbat organizazio adierazpen formalak egiteko prest, esanaz ez direla alderdikoiak eta presidente berriarekin lan egiteko borondatea dutela. Haatik, nabarmena da oraingoa ez dela kasu hori. Hau aliantza berri bat da. Terry O’Sullivan, Ipar Amerikako Laborers’ International Union sindikatuko buruak MSNBC telebista katean esan zuen: “Presidentea eraikitzaile bat da. Gu eraikitzaileak gara.”\nBaina oso litekeena da Trump jauna eraikitzen ari den etxea sindikatu horiek defenditu beharko luketen jendearen gainera erortzea. Arauak kenduz gero, laneko segurtasuna ez da hain handia izango, eta agian presidenteak eraso egingo dio National Labor Relations Board-i (Lan Harremanen Kontseilu Nazionala); honek duela gutxi ebatzi zuen Trumpek Las Vegaseko bere hotelean urratu egin zuela langileen sindikalizatzeko eta negoziazio kolektiborako eskubidea. Presidenteak ezarri nahi dituen enpresen zerga jaitsierekin langileek behar dituzten zerbitzu publikoak odolustu egingo dira; gainera, Trumpek desagerrarazi egin nahi ditu arlo publikoko enplegu sindikalizatuak ere. “Right to work” (sindikatuen kontrako lege bat) izeneko legeak aldezten ditu, eta hauek sindikatuentzat arrisku existentziala dira. Lan idazkaritarako Andrew Puzder fast-food sektoreko enpresario aberatsa izendatu du; honek aspaldidanik ukatu izan die bere langileei soldata duina, eta begi onez ikusten du lanean makinek pertsonak ordezkatzea.\nGaur sindikatuetako liderrek hautu garbi bat egin behar dute: Batetik, Trumpen agendari fronte guztietan aurre egiten dion mugimendu anitz eta hazkorrarekin bat egin dezakete, eta amerikar langileak gidatzen saiatu etorkizun garbi eta seguru baterantz.\nAreago, gauzak argiago ikusten dituzten sindikatuak oso kezkatuta daude, ez baitakite beren organizazioak legegintzaldi honetatik bizirik aterako ote diren. Iraunkortasunaren aldeko Sare sindikalak dio txosten batean “hau 'gertakari suntsitzailea' izan litekeela langile antolatuentzat”.\nBeraz, asko gal liteke, eta zeren truke, gehienera jota aldi baterako liratekeen autobideak konpondu eta oliobideak eraikitzeko enplegu batzuren truke.\nOndorioz, merezi du aztertzea zer ondorio izango duten oliobide horiek, baita Trump jaunaren agendak ere, zeinak klima aldaketa ukatzen duen. Berotzen ari den planeta hondamendia da klase ertain eta langileentzat, aberatsentzat baino areago, hauek ia krisi gehienei aurre egiteko baliabideak bai baitauzkate. Langileen eta enplegurik ez dutenen etxeek muturreko eguraldiarekin oso hauskorrak izaten dira (hala gertatu zen Katrina urakanarekin eta Sandy superekaitzarekin), eta desastre batek xahutu egin ditzake haien aurrezkiak, baldin badituzte.\nHorrenbestez, galdera bat datorkigu gogora: Segurtasunik ez dagoen garaietan zergatik ez dira sindikatuak areago kezkatu beharko enpleguaz ingurumenaz baino? Arrazoi bat da klima-krisiaren urgentziari aurre egitea bihur litekeela lanpostuak sortzeko makinarik indartsuena, II Mundu Gerratik hona. Rockefeller Foundation-Deutsche Bank Climate Change Advisers-ek egindako txosten baten arabera, soilik AEBetako eraikinak energetikoki efizienteago izan daitezen egindako lanekin “3,3tik gora milioi enplegu-urte” sor daitezke. Halaber, milioika lanpostu gehiago sor daitezke energia berriztagarrietan, garraio publikoetan eta trenbide arinetan.\nBestalde, enplegu horietako asko eraikuntzako lanbideetan sortuko lirateke -arotzak, errementariak, soldatzaileak, iturginak-, hau da, Trump jaunarekin hain tratu atsegina izan duten lider sindikalen sektoreetan. Sindikatu hauek trantsizio berdeak ekarriko lituzkeen enplegu iraunkorren alde borroka egin ahalko lukete, mugimendu orokorrago baten baitan. Aitzitik, propaganda egiten ari dira Trump jauna eskaintzen ari den enpleguak saltzeko, hauek gehienbat aldi baterako direlarik: oliobideak, armak, espetxeak eta mugetako hesiak eraikitzeko, edota autobide-sistema hedatzeko, baita garraio publikoak murrizketa latzak jasaten ari diren bitartean.\nAlbiste onak ere baditugu: Trump jaunarekin bat egin duten sektoreak langile sindikalizatuen laurdena baino gutxiago biltzen dute. Eta beste sindikatu askok uste dute New Deal berde batek potentzial itzela izango lukeela.\n“Energia berriko ekonomiaranzko trantsizioa orain egin behar dugu milioika enplegu duin sortzeko, amerikar klase ertaina berreraikitzeko eta katastrofea saihesteko”, esan du George Gresham 1199 S.E.I.U. sindikatuko buruak (AEBetako osasun sektoreko handiena), Trumpek oliobideei atea irekitzen dieten dekretuak kaleratu eta bi egunera.\nBeste langile sindikalizatu batzuk, esaterako New Yorkeko Taxi Workers Alliance-koek, salatu egin zuten Trumpek hainbat herrialdetako jendeari sartzeko ezarri zien debekua, protestak zirauen artean Kennedy aireporturako bidaiak egiteari uko eginez.\nLuzaz jarrera desberdin hauek oro har solidaritate gisa identifikatu izan dira. Baina orain sindikatuburu batzuk zatiketa eragiten ari dira beste sindikatu batzutako kideekiko, batik bat immigrante eta arlo publikoko langileekiko, hauek Trump jaunaren erasopean daudelarik.\nBestetik, Trumpen distopiarako eraikuntza-ekipo erasokorra izan daitezke, mehatxuaren giharra alegia.


Gasteizen eta Angelun izan diren lau hilketa matxistak salatzeko elkarretaratzea deitu du Oñatiko Sare Feministak biharko — Oñatiko udala\nGasteizen eta Angelun izan diren lau hilketa matxistak salatzeko elkarretaratzea deitu du Oñatiko Sare Feministak biharko\nUdalak, deialdiarekin bat egin du\nLau emakumeren heriotzak ezagutu genituen atzo, bat Gasteizen eta beste hirurak Angelun. Gasteizkoa, atzo ezagutu arren, orain astebete gertatu zen. 43 urteko gizonezko batek 60 urteko emakumea hil zuen eta haren gorpua zatituta, Zadorra ibaira bota zuela aitortu zuen herenegun. Bilaketa lanak goizean hasi zituzten poliziek, eta andrazkoaren gorpuzkiak eta hau zatitzeko erabilitako tresnak topatu ziren Zadorra ibaian. Arratsaldean berriz, emaztea eta bi alaba hil eta bere buruaz beste egin zuen gizonezko batek Angelun.\nLau hilketa matxista hauek salatzeko elkarretaratzea egingo da bihar 19.00tan Plazan. Oñatiko Sare Feministak deitutako elkarretaratzearekin bat egin du Udalak eta horren adierazle, atzo arratsaldetik Udaletxeko balkoi nagusia estaltzen duen oihal beltza. Udal eraikinetan gainera, puntu morea eta dolu oharrak jarri dira.\nErasorik ez erantzunik gabe lelopean egingo da biharko salaketa elkarretaratzea. Euskal Herriko Emakumeen Mundu Martxak zabaldu du hiri eta herrietan elkarretaratzeak egiteko dei orokorra, baina tokian tokiko eragileak ari dira deialdi bakoitza egin eta jakinarazten. Gasteizen, atzo iluntzean egin zen mugimendu feministak deitutako lehen elkarretaratzea. Gaur eta bihar, halako ekintzak errepikatuko dira. Oñatin, esan bezala, elkarretaratzea, bihar 19.00tarako deituta dago plazako kiosko ondoan.\nEH Bilduk bestalde, heriotzaren berria jakin bezain pronto, bertan behera utzi zuen atzo plazan egitekoa zuen hauteskunde ekitaldia.


Caurel (Marne) - Wikipedia, entziklopedia askea.\nChristian TREMLET (2014-2020)\n49° 18′ 15″ N, 4° 09′ 10″ E / 49.3042°N,4.1528°E / 49.3042; 4.1528Koordenatuak: 49° 18′ 15″ N, 4° 09′ 10″ E / 49.3042°N,4.1528°E / 49.3042; 4.1528\nCaurel (Marne) (Frantzia)\nCaurel (Marne) (Marne)\nPomacle, Berru, Lavannes eta Witry-lès-Reims\nCaurel Frantziako udalerria da, Marne departamenduan dagoena, Grand Est eskualdean. 2013an 650 biztanle zituen.\n2007an Caurel udalerrian erroldatutako biztanleak 650 ziren. Familiak 240 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 92 seme-alabarik gabeko familiak ziren, 108 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 249 etxebizitza zeuden, 240 familiaren etxebizitza nagusia ziren eta 9 hutsik zeuden. 244 etxeak ziren eta 4 apartamentuak ziren. 240 etxebizitza nagusietatik 218 bere jabearen bizilekua ziren, 16 alokairuan okupaturik zeuden eta 6 doan lagata zeuden; 3 etxek bi gela zituzten, 5 etxek hiru zituzten, 28 etxek lau zituzten eta 204 etxek bost zituzten. 206 etxek euren parking plaza propioa zuten azpian. 71 etxetan ibilgailu bat zegoen eta 161 etxetan bat baino gehiago zituzten.\nCaurel udalerriko biztanleria-piramidea 2009an .\n2007an lan egiteko adina zuten pertsonak 453 ziren, horien artean 323 aktiboak ziren eta 130 inaktiboak ziren. 323 pertsona aktiboetatik 304 lanean zeuden (165 gizon eta 139 emakume) eta 19 langabezian zeuden (11 gizon eta 8 emakume). 130 pertsona inaktiboetatik 62 erretiraturik zeuden, 45 ikasten zeuden eta 23 "bestelako inaktibo" gisa sailkaturik zeuden.\n2009an Caurel udalerrian 239 unitate fiskal zeuden, 665 pertsonek osaturik. Pertsona bakoitzeko diru-sarrera fiskalaren mediana urteko 23.998 euro zen.\n2007an zeuden 30 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 6 eraikuntza enpresak ziren, 11 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 informazio eta komunikazio enpresak ziren, 3 finantziazio enpresak ziren, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Caurel udalerrian 13 nekazaritza-ustiategi zeuden.\nMultimedia: Caurel (Marne)\nBNF: 15262714j (data)\nOrriaren azken aldaketa: 2 urtarrila 2020, 22:15.


Gizonen aldean, 2,5 euro gutxiago irabazten dituzte emakumeek lanordu bakoitzeko - Debagoiena - Goiena.eus\nGizonen aldean, 2,5 euro gutxiago irabazten dituzte emakumeek lanordu bakoitzeko\nUxue Igarza 2021-03-04 15:55\nGaindegia, Euskal Herriko ekonomia eta gizarte garapenerako behategiak gizon eta emakumeen arteko soldata-arrakala aztertu du. Ikertzaileek ondorioztatu dutenez, batez beste, lanorduko, gizonek baino %11,7 gutxiago kobratzen dute emakumeek Euskal Herrian.\nBehategiak egindako azterketaren arabera, emakumeen lanorduak, batez beste, 16,7 euroko kostua du Euskal Herrian, eta gizonenak, berriz, 19,2 eurokoa. "Kopuru horrek soldataz gaineko kotizazio guztiak biltzen ditu, eta industrian, eraikuntzan eta zerbitzuen sektorean kontratazio formalarekin jarduten diren andreen soldatak hartzen ditu aintzat", azaldu dute. Gainera, adierazi dutenez, genero arrakala "nabarmen" handitzen da 50 urtetik gorakoen artean.\nDenboran atzera eginda, ikus daiteke 2009ko krisialdi ekonomikoaren eraginez , genero-arrakala areagotu egin zela hainbat urtetan. 2012an, adibidez, tartea 3,9 eurokoa izatera iritsi zen Hego Euskal Herrian.\nBestetik, kotizazio-oinarriari dagokionez, gizon eta emakumeen arteko desoreka adierazgarriagoa dela azaldu dute ikertzaileek: "Besteak beste, horren arrazoien atzean daude lanaldi partzialen feminizazioa –lanaldi partzialen hiru laurdenak emakumeen esku daude–, ezkutuko ekonomia eta lan merkatuan erroturiko beste aldagai batzuk". Zifretan, Hego Euskal Herrian, gizonen hileko batezbestekoa 2.457 eurokoa da (kotizazio gordina), eta emakumeena, 2.065 eurokoa (-%16,1).\nAlderaketa gainerako herrialdeekin\nEuskal Herriko lurraldeei dagokienez, Nafarroan, emakumeek, batez beste, 2,8 euro gutxiago jasotzen dituzte lanorduko, Ipar Euskal Herrian, 2,6 gutxiago eta Euskal Autonomia Erkidegoan 2,4.\nSuedia, Espainia, Kroazia edo Irlandaren parekoa (%11-12 ingurukoa) da Euskal Herriko soldata-arrakala, baina Europar Batasunarena handiagoa da: %15,2koa. Alde nabarmenenak Estonia, Austria, Alemania, Erresuma Batua eta Eslovakian daude, eta bestetik, txikienak Luxenburgon, Errumanian, Italian, Belgikan, Albanian eta Polonian.


Altzairuaren arteko irudiak, Photomuseumen | Nontzeberri\nHasiera/ARTEA/Altzairuaren arteko irudiak, Photomuseumen\nGaur, urriak 20, Zarauzko Photomuseumen aspaldiko burdinoletako lanaren ispilu diren argazkien erakusketa inauguratuko da. Gorka Salmeron Murgiondo Funtsari esker Legapizko Patricio Echeverria S.A. lantegian aritu ziren argazkilarien lana biltzen da. Hain justu, 1918tik 1993 bitartean Aceros Bellota-n jardun zirenak. Erakusketa urriaren 20tik azaroaren 22ra bisitatu ahalko da.\nPatricio Echeverriak hainbat urtez argazkilari onenak ekarri zituen bere lantegira, erremintak iragarri eta saltzeko helburuarekin.\nGorka Salmeron adituaren azalpenez badakigu zertan zer erakusketa: “Enkarguz egindako argazki horiek orain dela urte batzuk berreskuratu nituen. Horien bitartez 1918. urtetik -enpresa sortu eta hamar urte ondoren- 1960. urteko hamarkadarainoko ibilaldia egin daiteke, lantegiak herrialdean izan zuen hazkunde eta garapena erakutsiz. Argazki guztien egile eta data zehatzik ez dago. Egindako ikerketak emaitza desberdinak eskaini ditu: kasu batzuetan, kontraesanak, eta besteetan, ezusteko pozgarriak. Argazkien atzeko aldean agertzen diren datuen arabera (zigilu edo tanpoietan, sinaduretan, zigilu lehor eta oharretan), argazkilarien zerrenda osatu da.”\nBurdinola Legazpiko Burdin Museoko Lagunen Elkarteak, 1993. urtean sortu zenetik, ekintza ugari antolatu ditu herriko ondarearen ikerketa, kontserbazio eta zabalkundearen inguruan. Ildo horretan, Burdinolak Photomuseumekin elkarlanean ezagutzera eman nahi du PESAko (Patricio Echeverría SA) argazki funtsa.\nPhilip K Dick-en ipuinak jorratuko dituzte Gasteizko Irakurle Klubean


«Autobus zerbitzuko murrizketekin, litekeena da 30 langilek baino gehiagok lanpostua galtzea»\nAutobus zerbitzu publikoko langileak, atzoko agerraldian.\nalbistea//AUTOBUS ZERBITZU PUBLIKOKO LANGILEAK\nAldundiak «zerbitzuak izugarri murriztu» nahi dituela salatu dute langileek.\n2017/11/03 00:00 Ostirala\nBero-bero dago autobus zerbitzu publikoaren gaia, Gipuzkoako Foru Aldundiak zerbitzu aldaketak egiteko aurreproiektua aurkeztu zuenetik.\nEta atzokoan, Buruntzaldeko autobus zerbitzu publikoko langileek egin zuten agerraldia, Hernaniko udaletxean, salatzeko «uste baino askoz ere larriagoak» direla, planteatutako aldaketak: «eskaintzen diren hainbat zerbitzu kendu, geldialdiak ezabatu, eta zerbitzuak izugarri murriztu nahi ditu Aldundiak. Badirudi ahaztu egiten zaiela, zerbitzu publiko batez ari garela; eta beraz, gizartearen interes orokorra jarri behar dutela beti, interes ekonomikoaren gainetik».\nGarbi daukate murrizketak ez direla beharrezkoak: «datuek erakusten dute, 130.864 desplazamendu gehiago egin ziren 2016an Buruntzaldean, eta Gipuzkoa da kotxearen erabilera haundiena duen lurralde historikoa. Garraio publikoaren erabilera bermatu behar da, eta neurri hauek zentzugabekeria hutsa dira. Sistema publikoa suntsitzen eta herritarrak zein langileak kaltetzen ari da Aldundia».\n«Langileok pairatuko ditugu murrizketa hauek, modu bortitzenean»\nIzan ere, atzo nabarmendu zuten, herritarrak batetik, eta langileak bestetik kaltetuko dituztela aldaketek: «langileok pairatuko ditugu murrizketa hauek, modu bortitzenean. Zerbitzu asko kentzean, langile asko soberan egongo gara, eta litekeena da, 30 langiletik gora gelditzea lanposturik gabe; 100 langile inguru gara orain. Gainera, planteatzen dituzten neurriekin, gidarien lan erritmoak haundituko dira, deskantsuak murriztu, eta lan istripuen arriskua izugarri haunditu», kritikatu dute.\n«Borrokan hasi gara, eta herritarren eta instituzioen babesa behar dugu»\nHorregatik, nabarmendu dute borrokan hasi direla langileak, eta «herritarren eta instituzioen babesa» behar dutela, datozen asteotan egingo dituzten mobilizazioetan. Azaroaren 15ean, adibidez, enkartelada egingo dute Donostiako Julio Caro Baroja plazan, trafikoko eraikinaren aurrean. Gainera, folletoak banatuko dizkiete erabiltzaileei: «zerbitzu publikoaren helburuak soziala izan behar du, eta ez ekonomikoa», aldarrikatu dute.


Jaiak – ikustenda\nBergarako sanmartinak, Pentekosteak eta San Martzial. Garagartzako sanmigeletan zer nolako giroa! Aretxabaletakoetan aitorpen pikanteak. San Andresen ahari borrokak; eta Gesalibar, Maala, Ferrerias eta Arimazubiko jaiak ere bai. Amaitzeko, Leintz Gatzagan erretiratuen ospakizuna.


Nola tratatu prostatitisa: gaixotasunari aurre egiteko metodoak eta aukerak\nNola tratatu prostatitisa\nProstatitisaren aurkako borroka prozesu konplexu eta luze samarra da, auto-tratamendua onartzen ez duena. Gaixotasun honek gizonezkoen ugaltze-funtzioaren patologiak eta beste organo eta sistema batzuen lanean disfuntzio larriak ekar ditzakeenez, diagnostikoa egiteko eta beharrezko tratamendu-estrategia zehazteko neurri guztiak urologo batek bakarrik egin behar ditu. Nola tratatu prostatitisa, gaixotasuna ahalik eta azkarren atzera egin dezan, eta zein da neurri terapeutikoen konplexua?\nUrologo batentzat prostatitisaren presentzia identifikatzea normalean ez da zaila, eta diagnostiko-prozeduraren helburu nagusia gaixotasunaren kausa eta forma zehaztea da. Azterketa mota batzuek ondoeza edo mina eragin dezakete pazienteetan, baina diagnostiko klinikoaren zenbait fase igarotzea beharrezkoa da medikuak informazio erabilgarria biltzeko:\nLehen ondesteko azterketa digitala eta analisirako prostatako jariapena hartzea, gaixotasunaren izaera zehazten duena (prostatitisaren forma bakterio edo infekziosoak). Material biologikoan agente infekzioso bat aurkitzen bada, mikroflora patogenoaren sentikortasun-proba bat egiten da antibiotikoekiko, ondorengo neurri terapeutikoen konplexua optimizatzeko.\nUltrasoinu transabdominal edo transrektal azterketa. Beharrezkoa den bezala agintzen da prostatako guruinaren egoeraren ezaugarriak argitzeko. Ultrasoinu transabdominalak aurreko sabeleko horman zehar egiten dira eta ez dio ondoeza eragiten pazienteari. Hala ere, prostatako transrektal azterketa (onteartetik) nahiko mingarria bada ere, prozedura informatiboagoa da, guruinaren parametroak ez ezik, egitura-aldaketak ere zehazten baititu.\nOdol azterketa PSArako. Prostatako antigeno espezifikoaren maila normalaren (4 ng / ml) odolean gehiegizkoak prostatako guruinean prozesu patologikoen presentzia adieraz dezake. PSA adierazleen zehaztapena egin behar da prostatitisa diagnostikatzeko prozesuan ez ezik, gaixotasunaren tratamenduan ere terapiaren eraginkortasuna ebaluatzeko.\nOsagai terapeutiko nagusiak eta prostatitisa tratatzeko metodoak\nProstatitis akutua eta gaixotasun honen forma kronikoaren areagotzea antzeko eskemaren arabera tratatzen dira. Behar bezala hautatuta, terapia arrazionalak lehen kasuan pazientearen erabateko berreskurapena suposatzen du eta bigarrenean gaixotasuna sendatzea edo epe luzerako erremisioa dakar. Urologo batek bakarrik erabaki dezake prostatitisa nola tratatu pazientearen osasunari kalterik egin gabe eta erabilitako bitarteko eta metodoen eragin handienarekin, pazientearen zeregina prozesu honetan espezialistaren errezeta guztiak zorrotz betetzean datza.\nDroga bidezko tratamenduak prostatako guruineko hanturaren gaineko efektu terapeutikoren azpian dago. Beharrezko sendagaien aukeraketa urologoak egiten du laborategiko probetako eta aurretiazko beste azterketetako datuen arabera. Droga-terapiaren ardatza honako hau da:\npazientearen minaren maila murriztea;\nodol-zirkulazioaren normalizazioa prostatako guruinean eta ondoko organoetan;\nagente infekziosoen lokalizazioa eta suntsipena;\nprostatako hanturazko erreakzioak eta kongestioa kentzea;\nimmunitatea egonkortzea, errendimendu sexuala eta gaixoaren ongizate orokorra\nDroga-terapiaren eraginkortasun optimoa ongizate-programan antibiotikoen, analgesikoen, antiinflamatorioen eta hormonalen, antidepresiboen, mikroklisterren eta supositorioen konbinazioaren bidez lortzen da.\nProstatako guruinaren eta hantutako eremuetan tokiko leheneratze-efektua tratamendu-programan fisioterapia mota ezberdinen bidez lortzen da:\ntransrektal mikrouhin hipertermia;\nKontuan izan behar da, bere mina erlatiboarekin, masajea dela prostatitisari aurre egiteko biderik eraginkorrena. Halako prozedurei esker, prostatako guruinaren jariatze geldia kentzen da, eta horrek kaltetutako ehunen odol-zirkulazioa hobetzen laguntzen du eta pazienteak erabiltzen dituen botiken eraginkortasuna areagotzen laguntzen du. Masajea gaixoari agintzen zaio gaixotasunaren agerpen akutuen erremisio edo hondoratzeko aldietan. Prostatitisa areagotzen denean, medikuak neurri terapeutikoen zerrendatik kanpo uzten ditu prozedurak, infekzioaren hedapena eragin dezaketelako.\nFitopreparazioekin tratamendua prostatitisa duten pazienteentzat agintzen da terapia konplexuaren zati gisa. Belar-osasuneko produktuen erabilera ikastaro luzerako posible da, gorputzean duten eragin kaltegabea eta albo-ondorioen intzidentzia baxua dela eta. Fitoterapia barneko eta (edo) kanpoko erabileraren bidez egin daiteke, San Joan hizki, ginseng, kalamus, periwinkle, burdock, ortiga eta beste sendabelarren zuku, decoction edo infusio moduan. Prostatitisaren forma kronikoan, medikuak fitopreparatuen magneto-, fono- edo elektroforesia agindu dezake.\nDrogak prostatitisaren tratamenduan\nPazienteek sendagaiak erabiltzeko ikastaroa bere medikuak banaka aginduko du. Antibiotiko programa bat honako irizpide zehatz hauek kontuan hartuta diseinatu da:\nsendagaiaren patogeno mota eta mikrobioen jarduera;\nDrogaren gaitasuna prostatako ehunean sarkorra;\ndroga hartzeko kontraindikaziorik ez;\nsendagaia administratzeko metodoa;\nProstatitis kroniko eta akutuaren tratamenduaren eraginkortasunaren adierazleen arabera, bakterioen aurkako hiru talde nagusi daude:\nFluoroquinolones. Talde honetako sendagaiek ekintza-espektro zabala dute eta prostatako guruinaren ehunetan kontzentrazio handian pilatzeko gaitasuna dute; aldi berean, bakterio patogenoek agente aktiboarekiko duten erresistentzia ez da garatzen. Fluoroquinolonen "desabantaila" nerbio-sistema zentralean izan ditzaketen eragin negatiboetan eta pazienteetan erreakzio alergikoak izateko probabilitatean datza.\nTetraziklinak. Droga hauek patogeno atipikoen aurka dira eraginkorrenak, baina ez dira nahikoa aktibo Escherichia coli eta estafilokokoen aurkako borrokan eta guztiz ez dira eraginkorrak Pseudomonas aeruginosaren aurka.\nMakrolidoak. Makrolidoen taldeko prestakinak erraz sartzen dira eta aktiboki metatzen dira guruinaren ehunetan, baina, toxiko baxua eta bakterio gram-positiboen suntsipenean eraginkorrak izanik, ez dira eraginkorrak bakterio gram-negatiboak kentzeko.\nAgindutako bakterioen aurkako sendagaiak hartzeko lehen egunetan, prostatitisaren diagnostikoa duen pazienteak bere medikua bisitatu beharko luke aldizka. Neurri hori beharrezkoa da urologoak antibiotikoen eraginkortasuna kontrolatzeko. Tratamenduaren hiru egun igaro ondoren, espezialistak gaixoaren egoeran hobekuntzarik nabaritzen ez badu, droga nagusia ordezkatzen du. Antibiotikoak errezetatzerakoan, medikuak kontuan hartu behar du pazientearen esperientzia antzeko sendagaiak hartzeko, talde bereko sendagai baten bir-preskripzioa baztertzeko.\nAntibacterial eta mingarriez gain, prostatitisa duen pazienteari hormona terapia agindu eta (edo) alfa-blokeatzaileak hartzea:\nHormonoterapia. Prostatako egoera eta funtzioak gizonezkoen gorputzeko androgeno eta estrogeno kantitatearen menpe daude zuzenean. Prostatitisaren tratamenduan droga hormonalak erabiltzeak hormona "emakumezkoen" eta "gizonezkoen" oreka norabide jakin batean aldatzeko aukera ematen du. Horrelako sendagaiek prostatako guruin-ehuna murrizten laguntzen dutenez, antiandrogenoek prostatitisa duen gaixoaren berreskurapenean duten zeharkako paperari buruz hitz egin dezakegu.\nAlfa blokeatzaileak. Funts horien sarrerak terapia patogenetikoaren metodoari egiten dio erreferentzia; bere helburua prostatako hanturaren sintoma orokorrak arintzea da. Bereziki eraginkorra da alfa-blokeatzaileak erabiltzea pixa egiteko arazoetarako. Esfinterraren, ureterraren hormak, maskuriko muskulu leunak eta prostatako guruina bera ezabatzeari esker, prostatako jariaketaren geldialdia edo alderantzizko errefluxua saihesten da eta hanturako organotik edema kentzen da.\nSendagaien erabileraren xedea eta berezitasunak edozein izanda ere, edozein sendagai hartzea medikuak agindutakoa eta bere kontrolpean soilik egin behar da. Automedikazioak gaixotasunaren konplikazio bat ekar dezake edo ondorengo terapia klinikan eraginkorra ez izatea.\nInmunozuzenketa tratamendu arrakastatsuaren gakoa da\nProstatitis kronikoa edo akutua izateko prozedura medikoen konplexu osoa neurri immunozuzentzaileak izan behar ditu nahitaez (immunologoarengana ohiko bisitak, bizimoduaren normalizazioa, bitaminak hartzea, immunomodulatzaileak, etab. ). Gorputzaren immunitate-egoera altua gaixoaren azkar sendatzen edo gaixotasunaren forma kronikoan erremisio-fasea luzatzen laguntzen du.\nEspezialistarengana bisita puntuala gaixotasunaren ezaugarriak diren sintomak izanez gero, gomendio medikoak zorrotz betetzea prostatitisaren diagnostikoa izanez gero, lehendik dagoen gaixotasun baten errepikapenaren prebentzioa eta autotratamenduaren arbuio kategorikoa esku-hartze profesionalaren alde. urologo batek epe luzerako tratamendua eta gaixotasun larri baten ondorio txarrak saihesteko aukera emango du.


Gaztetxearen desalojoa gelditu! - - Aiaraldea.eus\nGaztetxearen desalojoa gelditu!\nGalder Calavia eta Malen Atxa 2022-05-12 07:00\nMalen Atxa eta Galder Calavia, iragan ostiralean eginiko agerraldian. / Aiaraldea.eus\nHasieran salatu genuen modura, Lamuza Parkeko obrak gu Gaztetxetik kanporatzeko aitzakia baino ez dira izan. Hauek bukatzean Udalak Gaztetxera bueltatuko ginela publikoki adierazi bazuen ere, hau gezurra zela agerian geratu da, Udalak ez baitu bere hitza bete. Are gehiago, Aldundiarekin batera Gaztetxerako erabilera berriak diseinatzen ari dira. Hau guztia, Parkeko eragileen interes eta beharrak kontuan hartu gabe. Ez dugu Gaztetxea utziko Gaztetxeak dituen baldintzak betetzen ez dituen beste edozein espaziogatik.\nGure iritziz, tamalgarria da parkearen azpiegitura hobetzeko aldarrikapena (egunero parkea erabiltzen dugun kolektibook bultzatu genuena), kolektibo ezberdinak haien espazioetatik kanporatzeko erabiltzea. Beste behin ere, agerian geratu da interes instituzionalak eta diru publikoak politikari profesionalen beharrei soilik mesede egiten diela. Era berean, Gaztetxeak bere ateak berriro ireki zituenetik, pairatu dugun jazarpen poliziala salatu nahi dugu. Identifikazioak, mehatxuak eta isunak gure jarduera oztopatzeko Udalak erabili dituen presio-mekanismoak dira.\nAzkena, agerraldiaren aurreko egunean: zamalanak egiten ari ziren bi gazteen aurka munipen bi patruilek oldartu eta isunekin mehatxatu zituzten. Baina, nabarmenena da munipen jarrera hori sistematikoa bihurtu dela: antolakuntza politikoaren (Gaztetxearen desalojoa salatzea kasu) edozein arrasto ikusi bezain pronto, hori oztopatzen saiatzen dira automatikoki.\n20 urte hauetan hainbat izan dira Laudioko Gaztetxetik igaro diren eta espazio hau eraikitzen lagundu duten belaunaldiak. Kide horien konpromiso eta lanari esker aurrera atera dira hamaika kontzertu, egitarau eta jardunaldi. Desalojoa horrekin guztiarekin amaitzera dator, Laudioko gazteok antolakuntzarako espazioak eduki ez ditzagun, gure interes eta beharren alde antola ez gaitezen.\nHala ere, arazo hau ezin da Laudiora mugatu. Okupazioaren kontrako erasoaldia argia da eta antolakuntzarako premisa diren espazioak ezabatu nahi dituzte. Horregatik, ez da nahikoa lekuan lekuko gaitasunekin soilik borrokatzea eta indarren batasunaren aldeko apustua egin behar dugu.\nBeraz, gogor salatu nahi dugu Laudioko Gaztetxearen aurkako desalojo prozesua; Laudioko gazteok alderdi politiko eta instituzioen interesetatik harago antolakuntzarako espazioak behar ditugulako. Konpromiso militanteak ekarri gaitu hona eta konpromiso horretan oinarrituko gara Laudioko Gaztetxea eraikitzen jarraitzeko. Ofentsiba berri honetan, gazte langileontzat funtsezkoak diren espazio politikoak babesteko hautua irmoa da. Horregatik, eraso guztien aurrean Gaztetxea defendatzeko deia luzatzen dugu.\nGora Laudioko Gaztetxea!


Lizarraga (Ergoiena) - Wikipedia, entziklopedia askea.\nArtikulu hau Ergoienako herriari buruzkoa da; beste esanahietarako, ikus «Lizarraga».\n170 (2020: −2)\nLizarraga Ergoienako herriburua da. Kontzejua bitan zatituta dago, Dorrao eta Unanu dauden moduan. Lizarragako herrigune nagusia ere bitan banatuta dago eta maldan eraikia dago, alde batetik Goiko-Karrika eta bestetik Beko-Karrika ditugula.\nUdalerri modernoa sortu zuen fusioaren aurreko 1842ko erroldan udalerri independente gisa agertzen da.\nKontzejuburua Unai Navarro Aristorena da.\nAzken urteetako populazio datuak:\n2.1 Ondare artistikoa\nHerrigune nagusiak ipar-mendebaldean Etxarri-Aranatz, ipar-ekialdean Unanu, hego-ekialdean Dorrao eta hegoaldean Urbasako mendigunea mugakide ditu.\nLizarragako mendateak Etxarri-Aranatz (Sakana) eta Lezaun (Lizarrerri) lotzen ditu.\nUrbasa[aldatu | aldatu iturburu kodea]\nUrbasako mendilerroa herriaren hego-mendebaldean altxatzen da, Baiza (1.183 m) izanda tontorrik gertuena.\nSan Donato baseliza\nSan Klemente parrokia gotikoa (Beko-Karrikan).\nSan Donato, San Martin, San Adrian eta San Migel baselizak.\nApezanekua etxea (Beko-Karrikan).\nEkainaren 20an San Adrian jaiak hasten dira, eta udazkenean San Klementeak, azaroaren 21ean.\nLizarragako kalea eta atzean Beriain mendia.\n(Gaztelaniaz)Lizarraga herria udal webgunean\nDorrao · Lizarraga · Unanu\nZiordia · Olatzagutia · Altsasu · Urdiain· Iturmendi · Bakaiku · Etxarri-Aranatz (Lizarrabengoa) · Arbizu · Ergoiena (Dorrao· Lizarraga · Unanu) · Lakuntza · Arruazu · Uharte Arakil · Irañeta · Arakil (Ihabar · Hiriberri · Satrustegi · Egiarreta · Zuhatzu ·Ekai · Etxarren · Urritzola · Etxeberri · Errotz · Izurdiaga· Aizkorbe) · Irurtzun\nOrriaren azken aldaketa: 23 ekaina 2021, 10:08.


non-stop eskalada bloga: octubre 2015\nHIGH SIERRA - Bidaia\nSentitu al duzue inoiz, klaustrofobia ? Nik motel batetan sartua nengoela pairatu nuen. Bakarrik nengoen, horrela erabaki nuelako, nituen planak okertu egin zitzaizkidan. Orduan ; Bihotza azeleratzen da, ezin duzu ezertan kontzentratu, gelako paretak kartzela dira. Leihora joaten zara argitasun bila, eta ikusten duzun panoramak ez dizu batere laguntzen. Frente dagoen Sands kasinoko parkingean, poliziak miaketa bat egiten ari dira. Kaletik, ordu txiki hauetan dauden pertsona bakan horiek, norabiderik gabe doaz, espektroak moduan. Yonki bat dirudit, bere dosiaren eske. Pasa ez baduzue, ez dizuet deseatzen.\nReno-n gertatu zitzaidan, Bishop-era eraman behar zidan autobusak tiratua utzi ninduelako. 30 ordu pasa behar izan nituen, Nevadako hiri horretan.\nReno, kasinoz beteta dago, izugarrizko eraikinak dira. Circus, Sands... bereganatu dute hiriaren ezaugarria. Inoiz lokartzen ez den hiri bat. Baina, nik uste aurreratu egin naizela, hasieratik astea hobea izango da.\nBidai honek bi funtzio bete nahi zituen; alpinistakoa alde batetik, eskalada zoragarriak daudelako Kaliforniako High Sierran, eta, bidaiari sentitzeko desioa, nire erritmoan eta beharretan. Lortu nuen, kostata baina lortu nuen.\nSierra Nevada mendi zerraren ekialdeari, High Sierra deitzen diote mendizaleak. Gailurrik garaiena, Mount Whitney 4421m da. Mendi honek eta inguruko besteak bere ipar aldera erakusten duten itxura, eskalatzaile baten begietan, txundigarria da. Granitozko mendiak eta dorreak, amiltzen dira bere oinetan dagoen basamortura. Lur lehor horietan, Bishop, Lone Pine, Big Pine, Bridgeport daude. Herri hauek dira mendi eta pareta zoragarri horietara gerturatzeko puntuak.\nSierra Nevadako ekialdea US 395 zeharkatzen du. Estatu batuetan, errepideen izenak garrantzi handia dute, batzuk mitiko ere egin dira. Nik, eskalada bidaia hau prestatzeko, Chris MacNamara eta McKenzie Long-en “High Sierra Climbiing” liburua erabili nuen. Hauek, begi onez, eskalada bideen aukeraketa bat egiten dute. Berrogei bide proposatzen dituzte mendi zerra osorako.\nMount Whitney eta ekialde ertza\nHorietatik nik bi egin ditut; Mount Whitney, east buttress eta Incredible Hulk, Red dihedral. Bi bide hauek deskribatzen saiatuko naiz.\nMount Whitney, bere 4421m-ekin, Estatu Batuetako 48 estatuen mendirik garaiena da, hau da, Alaska estatua kendua. Honek, leku guztietan bezala, jende andana erakartzen du mendia igotzeko asmoarekin. Hau ikusirik, parke nazionaletako buruek, baimen bat ezarri zuten mendia igo al izateko, egunero pertsona kopuru batetara mugatua dago. Imajina dezakezue, udan, ia ezinezkoa dela baimena lortzea. Jakinda gainera erreserbatu daitekeela denbora dezente aurretik, are gehiago zailtzen du baimena lortu al izatea, beste ohitura batzuetara egokitua dagoen mendizalearentzat. Hori zorionez Whitney Trail bidean gertatzen da, oiko bidean alegia. Eskalatzaileak beste bide bat hartzen dugu pareta ikusgarri hauetara hurbiltzeko, North fork of Lone Pine bidea. Hemen, naiz eta erregulatua ere egon, beste irizpide bat segitzen dute. Eskalatzaileak ez omen gabiltza hain tropelean. Errazena, baimena lortzeko, eskalada egunean egitearena da. Igo eta jaitsi egun berdinean. Oso indartsu eta alturara ongi egokitua behar duzu egon aukera hau hartzeko. Bestea da, kanpa nahi izatea, or juxtu xamar ibili dezakegu segun ze garaietan.\nNik, eskalada, urrian egin dudanez, ez dut arazorik izan baimena lortzeko. Urteko sasoi honetan zorte gehiago behar duzu izan eguraldiarekin. Elurtuta topatu dut nik ingurua. Kontuan izan beharrekoa beste puntu bat, Hartzena da. Beraiek oso serio hartzen dute. Dirudi, Hartzak, jan usainean ibiltzen direla, eta, edozertaz dira kapaz mokadu bat lortzeko. Bridgeport herriko Ranger-ak, Incredible Hulk paretarako baimena betetzen ari nintzela, ea armarik eraman behar al nuen komentatu zidan. Hau, guretzako, astakeria da, baina, Ipar Amerikan ba dakigu… Hortik aparte, jana sartzeko, plastikozko zilindro sendo eta astun batzuk eramaten dituzte. Nik zorionez ez dut Hartzekin problemarik izan. Beleekin berriz bai. Kanpalekuan nengoela, Hartzetatik ni babestu nahian, jana, arroka batetik zintzilikatu nuen. Hartza ez zen agertu, beleak bai berriz. Dena jan zuten, bueltatzeko nuen jan guztia.\nEskalada aldetik, ekialde ertza, ez da zaila, bai aldiz interesgarria. Oso alpinoa da, niri tokatu zitzaizkidan baldintzetan, are gehiago. Kanpalekua, Iceberg Lake, dena zuri zegoen. Paretan, elurtutako pasarteak zeuden. Jaitsierako bidea, Mointainer bidea, elur kanal bat zen.\nAsko gustatu zait bidea eta ingurua, gogoz saiatu behar izan dut eskalada hau lortzeko, eguraldia bihurri xamar zebilen.\nIncredible Hulk pareta\nIncredible Hulk paretara joateko ere, baimena beharrezkoa da. Hau Bridgeport herriko Ranger etxean lortzen da. Mount Whitney-en baino arazo gutxiago izango dugu hau eskuratzeko. Bridgeport herritik, Mono Village-ra joan beharko dugu. Hamabi milatara dago zona errekreatibo hau. Amuarrain arrantzarako paradisua, ez gutxiago mendian soilik ibiltzea gustuko dutenentzat.\nPareta hau izugarria da, oso estetikoa. Azken urte hauetan asko errepikatzen ari dira bertan zabalduak dauden bideak. Asko daude, eta, zailtasun handikoak gainera. Red Dihedral bidea, klasiko bat da.\nArratseko eguzkitan, mendebalde orientazioa du, ongi ikusten dira bideek hartzen dituzten arrakalak. Urrian, goizez, altura horretan, fresko egiten du. Are gehiago, eskaladaren egun berean sartu zen haize bortitz horrekin. Kartak botata zeuden, horrela beharko zuen. Eguna argitzearekin bat martxan nintzen. Tentuz eta patxadan jantzi nituen eskaladarako beharrezko nituen materialak bidearen azpian. Harriaren ukitua ez zen ona. Behatzek ez zuten ongi sentitzen heldulekuen ximurra. Hirugarren luzera iritsi nintzenean, konturatu nintzan, diedro zoragarri hori, bakarka eta librean igotzeko ez nuela material nahikorik. Hirurogei metroko arrakala garbia, camalot ertain pilo bat eskatzen zizkidan. Seguru jokatu nuen, ez nengoen horrelako erorketa posible bat jasateko moduan. Eskalada artifiziala erabiliz gainditu nuen. Luze horretatik aurrera, gehiago gozatu nuen, naiz eta haizeak segi, pittin bat epelago zegoen. Bakarka egiten denean honelako eskalada bat, azkenean, luze egiten da. Gustura iritsi nintzen gailurrera, eta, bertan zegoen kaxa laranja barruko koadernoan sinatu nuen.\nJaitsiera ez da zaia, bai kontuz ibili beharrekoa. Ehun bat metro eskalatzen jaitsi beharra dago koiadutxo batetara. Harria oso ona da eta orrek konfiantza ematen du. Koiadutik behera, kanal bat segitzea da kanpamentu arte.\nEgun batzuk nituen oraindik. Tamalez eguraldi txarra sartu zen. Udazkeneko ekaitzak, elurtu zituen berriro Sierra Nevadako gailurrak. Aukerak aztertuta, Bishop inguruan dauden Bulder zona famatuak ezagutzea erabaki nuen.\nBenetan txunditurik geratu nintzen. Blokeen kalitatea aparta da. Lukua bera, zein ederki zaindua dagoen, eta, bati bat, inguruaren edertasunarekin.\nButtermilk bulder zona\nBi zonatan ibili nintzen estutzen. Buttermilk famatuan, eta, Happy Bulders-en.\nLehenak, granito kalitate ezin hobea du. Blokeen azpiak oso garbiak dira.\nHarri bolkanikoa du happy Bulders-ek. Blokeen azpiak ez ditu hain onak zona onek. Biak oso gertu daude Bishop-etik.\nAipatu beharra daukat, bidaia, autobusak erabiliz eta auto stop eginez burutu nuela.\nOrdiziatik, trenez, Donostiara joan nintzen, Urriaren bosta zen. Gipuzkoako hiriburutik, autobusez, Madrileko aireportura ondoren. Hegazkinez San Franziskora. Autobusaz berriro, Reno-ra iritsi nintzen Urriaren zazpian. Autobusaz, Urriaren zortzian, Bishopera ailegatu nintzen azkenean.\nEskalada lekuetara joateko, auto stopa erabili nuen.\nHamabost eguneko bidai bat izan da.\nCalifornia Hostel lema\nNorbaitentzat lagungarri izango delako, aiba bidai kostu batzuk:\nHegazkina Madrildik - San Franciscora 600€ ateratzen da +-\nMetroa San Franziskon, aireportutik Greyhound autobus geltokira joateko 8,5$\nAutobusa San Francisco - Reno 36$\nReno-n Motela edo Kasinoren bat 40$\nAutobusa Reno - Bishop 53$\nHostelak Bishop, Lone Pine 28$\nErosketa normalak, jana, etxean baino garestiagoak dira.\nDiru kanbiorik hoberena, txartelarekin egiten da.\nEstatu Batuetatik bidaiatzeko, erosoena, kotxea alokatzea da. Merkea eta erraza da.\nNik ordea beste egoera bat bilatzen nuen...\nMono village campgraund\nWhitney eta Needles\nMount Whitney gailurrean\nRed dihedral hirugarren luzea\nRed dihedral bostgarren luzea\nIncredible Hulk gailurretik\nPublicado por mikel saez de urabain gabilondo en 23:54 5 comentarios:\nEtiquetas: High Sierra


Maluruski egungo egoera sanitarioarengatikaitzin pentsatutakoate idekiak ezingo dituzteantolatu. Hala ere Alhorgaikastolako ateak sekulan bainogehiago idekiak dituztela erraitendaukute.Urtarrileko sartzearentzat gaurdanikharremanetan sartzenahal da, xehetasun gehiagorentzat06 17 82 30 87 telefonozenbakira deituz.Alhorga ikastolan haurrak plazerhandiz errezibituko dituzte.\nAlhorga Ikastolatik abisuAxoa salgai - Egoera berezihuntan ezin dute Ahetzeko bestendakobazkaririk antolatu, horidela eta erabaki dute AXOA salmentabaten proposatzea. 750gramoko kontserbua 12 eurotan+ 3 euro konsignarentzat.Gaurdanik manatzen ahal dira06.17.82.30.87 zenbakira deituz.Lehen banaketa, azaroaren14an, ikastolako ateidekientzat eginen da.Alhorga Ikastolak aitzinetik eskertzenditu beren ikastola sustengatzeagatik,beren etxekoaxoa zoragarria ...\nOtsailaren 7an bildu gira Ahetzeko Kultur Xokoa etxean, Jarraiki koralaren partaideak biltzar nagusia egiteko. Jean- Pierre Iribarren buruzagiak egin du ongi etorria biltzar kideeri bai eta ere gomitatuak ziren hiru herrietako auzapezeri: Ahetzeko Philippe Elissalde, Arbonako Marie-Josée Mialocq eta Arrangoitzeko Philippe Etcheverria. Parte hartu dute ere gure bi apezek: Sentucq eta Beranger. Aipatu ditu ere ongi ez diren Maite Biscar, Christiane Larronde, Fifine Larroquet eta ...\nHerriz Herri | 2020eko Otsailaren 13a\nSanta-Agate - Otsailaren 8an larunbatean, Mulienean, Mattin zenaren etxean bazen mugimendu, Arbona Arantzolako kantariak etorri dira Santa Agate ohoratzera. Kantariekin ere baziren 2 bertsulari gazte, Maddi Ane Txoperena eta Ortzi Idoate, bertsu pollitak eman dituzte eta kantu asko kantatu dira. Pentsa zer plazerra hartu dugun aspaldiko partez, bi bertsulari gazte horiek entzutea Mattin-en etxean! Milesker zuen bisitaz eta berriz ere nahi duzuen arte. Ahetzeko eliza obretan – e...\nHerriz Herri | 2019ko Abenduaren 18a\nHeriotze Arazoaren 29an segitu dugu bere azken egoitzara Jean Urkia, 1934ko maiatzaren lehenean Ahetzen Pausalekuan sortua. 1959ko martxoaren 31n Germaine Etcheverryrekin esposatu zen eta 5 haur ukan dituzte. Lau alaba eta seme bat: Carmen, Myriam, Murielle, Franck eta Christelle. Ondotik 11 haur ttipi eta hiru ondoko alaba ttipi. Gaztetan bere aitaren segida hartu zuen hargintzan eta ondotik biribil-bidean sartu zen lan egiteko. Erretira hartu eta, arrazako lapin hazkuntzan hasi...


Basque Card txartela lurraldeko hainbat turismo bulegotan eros daiteke - Diario de Noticias de Navarra\nerrazagoa da txartela lortzea\nBasque Card txartela lurraldeko hainbat turismo bulegotan eros daiteke\nTxartela Gipuzkoa bisitatzen dutenek garraio publikoa erabil dezaten da\ndeia 09.02.2020 | 20:38\nBasque Card txartela. Gipuzkoako Foru Aldundia\nBasque Card txartela.\nBILBO. Basque Card txartela Gipuzkoa lurraldeko hainbat turismo bulegotan eros daiteke. Orain arte bakarrik zegoen salgai Donostiako turismo bulegoan eta San Sebastian Region turismo bulegoan. Txartela Gipuzkoa bisitatzen dutenek garraio publikoa erabil dezaten da.\nBasque Card txartelak ahalbidetzen du Gipuzkoan Mugi sisteman integratuta dagoen garraio publiko guztia erabiltzea; eskaintzak ditu eta deskontuak eskaintzen ditu hainbat museo eta ekintzatan. Orain, berriz, Gipuzkoako Garraioko Lurralde Agintaritzako (GGLA) kide gisa, Foru Aldundiak erabaki du txartelaren banaketa eta hedapena areagotzea, eta salmenta-puntu gehiago egongo dira, produktu hori saldu nahi duten Gipuzkoako turismo bulego guztietan, hain zuzen ere.\nEkonomia Sustapeneko, Turismoko eta Landa Inguruneko diputatu Imanol Lasak ontzat jo du neurria, eta azpimarratu du "urrats bat gehiago" dela honelako turismo baten aldeko apustuan: "kalitatezko turismo bat, jasangarria eta Gipuzkoako herritar guztiengan eragin onuragarria duena". Basque Card txartelak bat egiten du lurraldeko mugikortasun jasangarriarekin. Izan ere, "garraio publikoaren erabilera sustatzen du bisitatzen gaituztenen mugimenduetan, ibilgailu pribatuaren aldean. Gainera, pizgarri bat da turismo fluxuak Gipuzkoa osora banatzeko, eta, tresna bat gehiago ere bada beraren erakargarri turistikoak sustatzeko". Turismo bulegoei begira, gogorarazi du ezen, txartelari esker, aukera izango dutela "haien eskualdean ostatu hartuta dauden pertsonek beren joan-etorriak ibilgailu pribatua erabili gabe egin ditzaten", eta horrek berekin dakar aparkalekutan aurreztea, eta trafikoa zein ingurumen inpaktua murriztea.\nGGLAko presidente Antonio Aizek, begi onez hartu du ekimena, "turismoaren eta garraioaren arteko sinergiak" sortzen dituela argudiatuta. Helburutzat jo du "turistek erraztasunez mugitu ahal izatea Donostiatik, lurralde osotik, eta Bilbora edo Gasteizera bidaiatu ahal izatea", MUGI sisteman integratutako hiri eta hiri arteko garraio zerbitzu guztiak erabiliz.\nTxartelak bateratu egiten ditu garraio publikoko deskontuak eta askotariko turismo zerbitzu eta produktuetakoak: % 32ko deskontua aplikatzen du garraio modu guztietan, eta pertsona batek baino gehiagok aldi berean erabil ditzakete haietako batzuk (balidazio anitzeko sistema). Autobus eta tren hauetan erabil daiteke: Dbus, hiri barrukoak, Lurraldebus ?Gasteiz eta Bilborako ibilbideak barne-, Euskotren eta Renfeko aldiriak. Gipuzkoako turismo bulegoetan eskuragarri egongo diren txartelak 20 euroko aurrekarga batekin datoz, bidaiak ordaintzeko, eta kargagarriak dira 5 euroren multiplo diren kantitateetan. 10 eguneko baliozkotasuna dute.


ERCk aitortu du gobernua ez zegoela prestatua Madrilen "gerra erantzunari" aurre egiteko - Mundua - Berria\nERCk aitortu du gobernua ez zegoela prestatua Madrilen "gerra erantzunari" aurre egiteko\nSergi Sabria bozeramaileak adierazi du Kataluniako Gobernuak bide baketsuari eutsi nahi ziola, baina Espainiako Estatuak "gerra erantzuna" emandakoan independentzia egiteko bitartekoak ez zeudela prest.\nSergi Sabria, ERCren bozeramailea, prentsaurrekoan. Quique García / Efe\nClara Ponsati Kataluniako Hezkuntza kontseilariak adierazi zuen, asteburu honetan, Espainiako Gobernuak "gerra erantzun" bat eman ziola Kataluniari, eta gobernua ez zegoela prestatua horri erantzuteko. Carles Puigdemont presidenteak ere aurreko egunetan esan izan du konturatu zirela Espainiako Estatuak "muturreko bortizkeria" erabiltzeko asmoa zuela independentzia gerarazteko.\nXehetasunik ez dute eman, baina Espainiako Interviu aldizkariak argitaratu du Espainiako poliziek plan bat prestatua zutela, Kataluniako Parlamentuak independentzia deklaratu, eta jauregian bertan gelditu izan balira, indarrez sartzeko, "lurrez eta airez". Iturri ofizialek ez dute baieztatu halakorik, eta independentistak ez dira sartu horrelako auzietan, baina Sergi Sabria ERCko bozeramaileak aitortu du "herritarrak arriskuan ez jartzea" erabaki zuela gobernuak.\nEspainiak hartu duen jarrera "autoritarioaren" nolakoa ez zutela neurtu aitortu du zeharka Sabriak. Prentsaurreko batean egin ditu adierazpenok, eta "autokritika" egiteko modu bat dela ere esan du. Erantsi du gobernuak argi zuela ideia bat: prozesuak baketsua izan behar zuela, eta herritarrak ezin zirela arriskuan jarri. "Marra gorritzat" jo du hori Sabriak.\n"Oraingo testuingurutik diferentea litzatekeen batean errepublika garatzeko puntuan geunden, baina bortizkeria handi hori gerta zitekeela ebidentzia argiak izan genituen, eta marra gorri hori ez pasatzea erabaki genuen", adierazi du ERCren bozeramaileak, "ebidentzia" horiek zeintzuk izan ziren zehaztu gabe.\nERCk ez diola independentziari uko egin zehaztu du segidan, hala ere, Sabriak: "Gure helburua independentzia da, eta dagoeneko deklaratuta dagoen errepublika horri forma ematea".